Abdulla Oripov – shoir-tarjimon – Jahon adabiyoti\nБундан бир йил аввал, худди шу ойда улуғ шоиримиз Абдулла Ориповни муборак 75 ёши билан қутлаган, у кишининг шеъру достонлари, таржималари, шахсияти ҳақида тўлиб-тошиб сўз айтган, мутафаккир шоиримизга узоқ умр тилаган эдик. Эвоҳки, бугун ардоқли шоир орамизда йўқ! Албатта, яқиндагина даврани тўлдириб юрган, пешма-пеш ҳикматга бой шеърларини эълон қилган, мазмунли суҳбатлари билан қалбларни қувонтирган шоир ҳақида бугун ўтган замонда гапириш шеърият мухлислари учун жуда оғир ва изтиробли. Зеро, кимдир у кишига эҳтиромини изҳор қилишга улгурмади, яна кимдир шоирнинг суҳбатидан баҳра ололмай қолди… Аммо ягона таскин-тасалли шуки, Абдулла Орипов адабиёт аҳлига бой адабий мерос қолдирди. Ўзбек шеърияти, унинг ривожи-тараққиёти ҳақида сўз айтилар экан, Абдулла Орипов номини шаксиз тилга оламиз. Қолаверса, нуктадон шоиримизнинг таржималари, хусусан, улуғ итальян шоири Данте Алигьерининг “Илоҳий комедия”сидан, А.Пушкин, Л.Украинка, Т.Шевченко, Қ.Қулиев ва бошқалар ижодидан ўгирганлари ҳам неча-неча тадқиқотларга манба бўлгулик. Қуйида Абдулла Ориповнинг шоир-таржимонлик фаолияти ҳақида сўз юритилади.\nЎзбек шеърияти – азалдан бой ва ранг-барангдир. ХХ асрда бу шеърий хазина Абдулла Орипов ижоди билан янада бойиди, юксалди. Бир қараганда барчага таниш анъанавий шаклларда ижод қилган атоқли шоиримиз мутлақо янгича шеърий оҳангларни кашф этдики, унинг шеърий истеъдоди, маҳорати қирралари, адабий-фалсафий қарашлари моҳиятини адабиётшунослигимиз ҳали-ҳануз тўлақонли ўргангани, таҳлил қилолгани йўқ. Бу фикрни шоирнинг Пушкин ҳақидаги мулоҳазалари, жумладан, мухбирнинг: “Пушкин шеъриятининг ҳамиша тириклиги, яшовчанлиги ҳар бир китобхонни ҳайратга солиб келади. Сизнингча, бунинг “сири” нимада?” деган саволига берган жавоби билан ҳам тасдиқлашимиз мумкин: “Пушкин қўллаган шеърий шакллар ҳозир анъанавий бўлиб қолди. Лекин нега Пушкин шеърлари эскирмайди?! Пушкин давридан буён ўнлаб, балки юзлаб шеърий экспериментлар пайдо бўлди. Лекин нега “энг янги шакллар” жаҳон бадиий тафаккурида муҳим зина бўла олмаётир. Бунинг сабаби оддий ва соддадир. Яъни ўз-ўзича шакл ҳеч нарсани англатмайди. Либос нисбийдир, фақат руҳ ва маъно моҳиятни белгилайди. Адабиётдаги шаклий изланишлар ниҳоятда зарур. Лекин у нечоғлик замонавий ва илғор бўлмасин, ночор истеъдодни таназзулдан асраб қололмайди. Пушкин шеъриятининг ўлмаслигига сабаб – унинг сатрлари орасида даҳо шоирнинг юрак нафаси уфуриб туради”.\nЎз асарларида теран фалсафий маъноларни ифодалай олган шоирнинг адабий таржималарида ҳам ана шундай ёмби фикрлар, қарашлар гўзал ва бетакрор тарзда акс этади. Атоқли шоиримиз ўзбекчага ўгирган асарлар, хусусан, Данте Алигьерининг “Илоҳий комедия” поэмаси (“Дўзах” қисми), Леся Украинканинг “Мағораларда” ҳамда Еньё Хельтаининг “Соқов рицар” шеърий драмалари, Александр Пушкин, Тарас Шевченко, Егише Чаренц, Қайсин Қулиев, Хариванш Рай Баччан, Сергей Баруздин, Крести Мерилаас, Адҳат Синўғил, Халил Ризо каби шоирларнинг шеърлари, Маҳсатий Ганжавий рубоийлари адабиётимиз хазинасига айланган. Энг муҳими, Абдулла Орипов таржимасида шеърлар ўзбекона қарашларга эш бўлиб, халқимизнинг кўнглидаги гапларга айланиб кетади. Мана, Александр Пушкиннинг “Ҳикмат” шеърига эътибор беринг:\nКулбада биттагина шам ёниб турар эди,\nРавшан бўлди ёқишгач, яна битта шамчироқ.\n“Тўй яхши-ю ва лекин кенгашли тўй яхшироқ”.\n“Кенгашли тўй тўзимас”, “Маслаҳатли ош айнимас” каби кўплаб ҳикматларни ҳаётий ақидасига айлантирган халқимиз учун кенгашиб, кўп билан бамаслаҳат бошланган тўйнинг хайрли, бекаму кўст ўтиши азалдан маълум. Содда қилиб айтганда, “кенгашли тўй” ибораси ҳам, бу ибора англатган маъно ҳам Пушкин мансуб рус халқидан кўра бизга кўпроқ таниш ва қадрдон. Шу боис бир шамнинг ёруғига бошқасининг қўшилиши билан кулбанинг янада ёруғлашиши, агар бу ташбиҳни ҳаётга менгзайдиган бўлсак, ота-онанинг жонфидолиги, фарзандларнинг меҳри, ёр-дўстларнинг оқибати, устозларнинг фидойилиги ва бошқа-бошқа кўплаб инсоний фазилатлар кишиларни бир-бирига елкадош-кўмакчи қилиши, бирининг камини бошқаси тўлдириши ана шу қисқагина ҳикматда акс этган-қўйган.\nЁсуман, қасирға, зулф, бадхў, лаим, биллоҳ, аҳволи тийра, ёбон, шоён, абгор, белутф, арш, ибтидо, пири комил, ноил, оташгоҳ, тамуқ, диловар, хайрбод, серитоб, олий хиргоҳ, бесару саман, раҳбон, бақо дунёси, хилқат, салаф… Дантенинг “Илоҳий комедия”си “Дўзах” қисмидан олинган бу сўзлар асарнинг мумтоз итальян тили руҳиятини мумтоз туркий шеърий тил орқали ифодалашнинг ғоят юксак йўли. Айни чоғда, мутаржим туркий мумтоз адабий тилни замонавий контекстга ўраб, ўқувчига матнни тўла тушунмоғи учун зўр имкон яратади. Мана бу том маънодаги бадиий таржима мўъжизасидир.\nАбдулла Орипов қай мавзуга қўл урмасин, қай шаклда шеър битмасин, мудом эзгулик билан ёвузликнинг азалий кураши, оламнинг меҳвари одамийлик экани, ёмонлик қилиб ҳаргиз яхшилик топиб бўлмаслиги каби умуминсоний қадриятларни куйлайди. Шоир таржималарида ҳам шундай руҳ ва оҳанг сезилади. Бошқача айтганда, Абдулла Орипов таржима учун ўзининг қалбига яқин шеърларни танлайди ва шу боис ҳам таржималари худди ўзининг асарлари қадар таъсирчан ва бетакрор жаранглайди.\nПушкиннинг “Туморим” шеъридан олинган мана бу тўртликни қаранг:\nАгар синчков ўқувчи бу шеърнинг Пушкин қаламига мансуб эканини билмаса, уни худди ўзбек шоири, шоири бўлгандаям, Абдулла Ориповдек етук ижодкор ёзганидан фарқлаши қийин. Аввало, туморни эъзозлашимиз, кўксимизда олиб юришимиз, унинг сирли-сеҳрли кучига ишонишимиз – халқимизнинг кўп минг йиллик анъаналари сирасига киради. Қолаверса, ифоданинг ўзбеконалиги, сўзларнинг топиб қўллангани ҳам Абдулла Орипов маҳоратидан далолатдир. Айнан шу фикрни Пушкиннинг бундан-да маҳоратлироқ ўгирилган яна бир тўртлиги ҳақида ҳам айтиш мумкин:\nШундоқ экан бу дунё, шундоқ бўлур ҳамиша,\nКўҳна бир ҳақиқатнинг дўкони ёпилмайди.\nБу энди нафақат моҳирона таржима, айни чоғда Абдулла аканинг Пушкиндан зиёд бўлса, зиёд, аммо сира кам бўлмаган дардининг омухталашувидир. Шу уйғунлик бу тўртликни ўзбек таржимачилигининг дурдонасига айлантирган, десак асло муболаға эмас.\nУмуман, Абдулла Орипов таржималаридаги ифоданинг бетакрорлиги ва самимийлиги ўқувчини ром этади. Атоқли болқор шоири Қайсин Қулиевнинг мана бу шеърига қулоқ тутинг:\nГуллар бош эгади,\nҚор эриб, тоғлар ҳам товланар турлик,\nМен учун дунёда ҳаммадан баттар\nҲайратни билмаган одамлар шўрлик.\nНазаримизда, мана шу банддаги биргина сўз – “турлик” шеърга ўзига хос оҳанг бағишлаган.\nХалқимиз орасида Абдулла Ориповнинг “Муножот”ни тинглаб” шеъри “Муножот” куйидан кам машҳур эмас. Айниқса, “Куйи шундай бўлса ғамнинг ўзига Қандай чидар экан одамзод?” каби сатрлардаги аччиқ ҳузун, теран мунг ўқувчини ўйлашга, фикрлашга ундайди. Абдулла ака таржима қилган Маҳсатий Ганжавийнинг рубоийларида ҳам шунга ўхшаш оҳанг сезилади.\nСени ёндирдилар, айт-чи, шам, нечун,\nЁндириб, унутиб кетдилар бутун?\nЎзинг айт, найласин, инсон ўзи ҳам,\nЯралган бўлса гар ёнмоқлик учун?\nБундай уйғунлик замирида, назаримда, инсоннинг яралиши, унинг орзу-армонлари, қувончу ташвишлари ҳақида чуқур тафаккур қилган икки ижодкорнинг уйқаш хулосалари мужассам. Бу фикрни ҳинд шоири Хариванш Рай Баччандан қилинган таржима ҳам тасдиқлайди.\nХаёл оти мени йироққа\nОлиб кетса ҳамки ногаҳон,\nТушса ҳамки бир зум фироққа\nУнутмасман сени, Ҳиндистон.\nДесаларки, юр, шоир, ахир,\nБоғи Эрам мевалари соз,\nЛекин, юртим, мен сенинг тахир\nИлдизларинг этардим эъзоз.\nАбдулла Ориповнинг “Мен нечун севаман Ўзбекистонни?” шеърини ким билмайди, дейсиз? Бу шеърда юксак маҳорат билан ифодаланган чинакам ватанпарварлик, киндик қони томган заминга садоқат туйғулари қалбимизни тарбиялайди. Асарда Ватан шунчаки кун кечириладиган маскан эмас, балки инсон бўлиб яшашимизнинг асосий шарти экани юксак пардаларда куйланган. Ва умуман ҳар бир инсон учун, у Америкада яшайдими, Австралиядами, она Ватанини таниш – одамийликнинг биринчи белгиси. Бу ҳақиқатни чуқур англаган ва ўзи ҳам худди шу руҳда асарлар битган Абдулла Ориповнинг ҳинд шоири асарини келиштириб, руҳини, оҳангини сақлаб таржима қилишининг боиси ҳам, бизнингча, шунда.\nЛеся Украинканинг “Мағораларда” шеърий драмаси таржимаси ҳам алоҳида эътиборга молик. Асар номи рус тилига “В катакомбах” деб ўгирилган. Бу сўз (“катакомба”) русча-ўзбекча луғатларда вайрона, чуқурлик каби маънолар билан изоҳланган. Абдулла Орипов эса уни ўзбекчада шундай жаранглатади: “Мағора”! Бу сўз сирлилиги, жозибаси билан ҳам тилимизнинг бойлигини, ҳам шоир-таржимоннинг улуғлигини кўрсатади.\nАйни жиҳат шоирнинг маҳоратидан далолат бериши баробарида Абдулла Ориповнинг таржимонлик мактаби мавжудлиги ва у бошқаларга, айниқса, бугун мутаржимлик қаламини қўлига олган ёшларга жуда-жуда катта ибратдир. Абдулла ака: “Биз, энг аввало, Пушкиннинг самимиятидан ибрат олмоғимиз лозим”, деганидек ва ижодида бу аҳдига содиқ қолганидек, бугунги ўзбек ёшлари, ижодкорлари Абдулла Орипов самимиятидан, маҳоратидан ибрат олмоғи, ўрганмоғи лозим ва лобуддир.\n6 Menga yoqdi


Видео: Самарқанд ва Қашқадарёда кучли шамол, чанг бўрони кузатилмоқда - Bugun.uz\nВидео: Самарқанд ва Қашқадарёда кучли шамол, чанг бўрони кузатилмоқда\n10:33 | 19-12-2021\nСамарқанд вилоятининг айрим ҳудудларида 19 декабрь куни кучли шамол бўлиб, чанг кўтарилиш ҳолатлари кузатилмоқда. Бу ҳақда Йўл ҳаракати хавфсизлиги бош бошқармаси ахборот хизмати хабар берди.\nБошқарма ҳайдовчилар ва йўл ҳаракати иштирокчиларига мурожаат қилди. «Барча ҳайдовчилардан йўлларда эҳтиёткор бўлиб, тезлик меъёрига риоя қилган ҳолда, оралиқ масофани сақлаб ҳаракатланишни сўраймиз», дейилади хабарда.\nИжтимоий тармоқларда Қашқадарё вилоятининг Чироқчи ва Қамаши туманларида чанг бўрони бошланиб, автомобиль йўли кўринмай қолгани ҳақида хабарлар тарқалди. Кейинроқ кучли шамол йўналишини Самарқанд томонга ўзгартиргани хабар қилинди.\nШундан сўнг ЙҲХББ Қашқадарё вилоятининг айрим ҳудудларида шамол ва унинг ортидан чанг кўтарилиши ҳолатлари тўхтаганини маълум қилди. Айни вақтларда ёмғирли об-ҳаво кузатилмоқда.\nЭслатиб ўтамиз, «Ўзгидромет» 19 декабрь куни республиканинг катта қисмида ёғингарчилик кузатилишини маълум қилганди. Шунингдек, Қашқадарё, Сурхондарё ва Самарқанд вилоятларида шарқий шамол йўналишини ўзгартириб, ғарбдан 7–12 метр/секунд тезликда эсиши, баъзи жойларда 15–20 метр/секундгача кучайиши айтилган.


Варганза Ўзбекистондаги биринчи агротуризм қишлоғига айланди » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Жамият » Варганза Ўзбекистондаги биринчи агротуризм қишлоғига айланди\nЖамият 30-09-2019, 10:15 0\nКитоб туманининг Варганза қишлоғида Ўзбекистон Республикаси Туризмни ривожлантириш давлат қўмитаси ҳамда Қашқадарё вилоят ҳокимлиги билан ҳамкорликда “Анор” халқаро агротуризм фестивали бўлиб ўтмоқда. Бу ҳақда Туризмни ривожлантириш қўмитаси хабар берди.\nФестивални ўтказишдан мақсад Қашқадарё вилоятининг туризм салоҳиятидан самарали фойдаланиш, бой маданий меросимиз ва тарихий анъаналаримизни тўлиқ сақлаб қолиш ва кўпайтириш, миллий ҳунармандчилик ва боғдорчилик билан шуғулланувчи фуқароларни ҳар томонлама қўллаб-қувватлаш ва шу асосда ҳудудда агротуризмни ривожлантиришдан иборатдир. "Анор" халқаро фестивали доирасида Варганзага биринчи агротуризм қишлоғи мақоми берилди. Фестиваль тадбирлари бугун Варганза анорзорлари орасидаги байрамона безатилган дала шийпонида давом этди.\nТадбирга 22 хорижий мамлакатдан меҳмонлар ташриф буюришди, улар куй-қўшиқлар ва қайноққина тандирдан узилган патир нонлар билан кутиб олинди. Варганза маҳалла фуқаролар йиғини раисига агротуризм қишлоғининг рамзий калити топширилди. Китоб шаҳрининг “Ризвонгул” фольклор жамоаси ижросидаги куй-қўшиқлар барчани рақсга чорлади. Фестиваль тадбирлари доирасида ўтказилган кимошди савдоси айниқса қизғин тус олди. Шартга кўра, хорижий меҳмонлар шийпон билан туташган анорзорга кириб, анорлардан узиб чиқишди. Энг яхши пишган анор узган иштирокчилар варганзалик отахонлар томонидан аниқланди.\nТанланган мева савдога қўйилганида Китоб тумани ҳокими Рустам Сагдуллаев ғолиб бўлди. Эътиборли томони шундаки, савдодан тушган маблағ Варганзада фестиваль давомида туғилган биринчи чақалоққа ҳадя қилинадиган бўлди. Шундан сўнг Варганза анорини ким чиройли кесиб кўрсатишини аниқлашга йўналтирилган беллашув ўтказилди. Буни қарангки, мазкур беллашувда италиялик меҳмоннинг қўли баланд келди ва унга Ўзбекистон Республикаси Туризмни ривожлантириш давлат қўмитасининг совғаси топширилди. Варганзада анорнинг пайдо бўлиши ҳақидаги ривоят асосида тайёрланган саҳна кўриниши ҳам меҳмонларни қизиқтириб қўйди. Эмишки, анор дастлаб Ҳазрати Башир ота томонидан Қорабулоқ булоғи яқинидаги Қизилқояда экилган. У кишидан паноҳ сўраб келган кишиларга Башир ота бир даста анор қаламчаларини берар ва экиш учун Варганза қишлоғидан жой кўрсатар экан. Ҳассаси билан Қашқадарёдан Варганзагача чизиқ тортиб, ариқ қазишни буюрган ва анор сизларнинг ризқ-рўзларингиз, уни кўпайтиринг, дея тавсия берган.


Ёлғон маълумот тарқатиш “Ўзметроном”га нега керак?\n05 декабр 2020, Тошкент вақти: 23:34\nҲамкасблари ва адвокати ҳибсда сақланаётган мустақил журналист ва ҳуқуқ ҳимоячиси Солижон Абдураҳмонов ўз айбини бўйнига олгани ҳақидаги хабарлар мутлақо ҳақиқатдан йироқлигини айтмоқда.\nҚорақалпоғистонлик Солижон Абдураҳмонов наркотик модда истеъмол қилганига иқрор бўлгани ҳақида “Uzmetronom.com” сайти ёзди.\n13 июнь куни “Uzmetronom.com”да эълон қилинган “Истеъмол қилгани учун жазоланди” сарлавҳали мақолада милиция ходимидан иқтибос келтирилиб, ҳибсга олинган журналист ва ҳуқуқ ҳимоячиси гўёки наркотик модда истеъмол қилганига иқрор бўлгани айтилади.\n“Uznews.net” сайтида эълон қилинган “Ёлғон ва фитна” мақоласида эса айни айбнома С.Абдураҳмоновнинг таниқли журналист сифатидаги обрўсини тўкишга ҳаракат сифатида баҳоланади. Унда С.Абдураҳмоновнинг ҳибсга олиниши олдиндан тайёрланган акция экани тилга олинади.\n“Бунда масаланинг ҳар бир жиҳати – машина салонига наркотик ташлашдан тортиб, унга қарши қаратилган бўҳтон кампанияси уюштирилиши, жамоатчиликни айбноманинг ҳақиқийлигига ишонтириш, демак, бу билан ҳибсга олишдаги ноҳақлик аҳамиятини камайтиришгача бўлган ҳаракатлар олдиндан режалаштирилган”,- дейилади “Ёлғон ва фитна” мақоласида.\nАдвокат Баҳром Абдураҳмонов ҳам 7 июнь куни ҳибса олинган Солижон Абдураҳмоновнинг наркотик модда истеъмол қилишига иқрор бўлгани ҳақидаги ахборотни рад қилиб: “Uzmetronom.com” нотўғри маълумот берган. Улар буни қаердан олганини билмайман. Бундан менинг хабарим йўқ. Мен кечагина учрашганман. Бу ҳақда ҳеч қандай гап сўз бўлган эмас. Бу ерда умуман тан олди, деган нарса йўқ. Кеча қамоққа олиш бўйича санкция масаласида суд бўлди. Ўша ерда ҳам у ўзининг айбсиз эканини айтди. У суднинг ўзида: “Биринчидан, менинг наркотикка ҳеч қандай алоқам йўқ. Иккинчидан, мен ўзим қонун устиворлигини таъминлаш бўйича ҳар доим ҳаракат қилиб келганман”, деди. Бундай қонун бузилишига кескин чора қўлланилишини сўради”,- деди.\nҚорақалпоғистон ҳуқуқ-тартибот идоралари Солижон Абдураҳмонов иши бўйича тергов-суриштирув кетаётгани боис, бу борада маълумот бера олмаслигини билдирди.\nГарчи С.Абдураҳмонов наркотик модда сақлашда айбланаётган бўлса-да, адвокати Баҳром Абдураҳмонов журналистга нисбатан сиёсий айбловлар ҳам илгари сурилиши мумкинлигини тахмин қилди.\n“Солижоннинг Нукусдаги уйини ҳам, қишлоқдаги уйини ҳам тинтув қилди. Рўйхат қилиб, шаҳар ИИБга олиб кетишди. Иш қоғозларигача ҳаммасини олди. Ҳеч нарса қолгани йўқ. Компьютеру процессорни ҳам, ҳаттоки принтерни ҳам олиб кетди. Уларнинг ҳаракатларидан келиб чиққанда улар наркотикка қизиқмаяпти. Уларни сиëсатга қарши ишлар қизиқтиряпти. Унинг уйидан қўлда ëзилган, ҳеч қандай имзо қўйилмаган иккита қоғоз чиққан. Унинг ичида давлатга қарши бир-иккита сўзлар ëзилган, шекилли. Кейин Муҳаммад Солиҳ ҳақида инглиз тилида ëзилган китоб ҳам чиққан. Лекин кўрсатма беришига қараганда, унинг бу нарсага алоқаси ҳам йўқ, хабари ҳам йўқ”,- деди адвокат.\n“Uznews.net” сайти бош муҳаррири Галима Бухорбоева ҳам бу тахминга қўшилишини айтар экан, Каримов режими Солижон Абдураҳмоновнинг овозини ўчириш мақсадида уни ҳибсга олганини таъкидлади.\n“Солижон Абдураҳмонов айнан журналистик фаолияти учун ҳибсга олинган. Чунки у Қорақалпоғистон бўйича ягона халқаро журналист бўлиб, мамлакат ичкарисида туриб ҳақиқатни айтаётган саноқли журналистлардан бири. Унинг ҳибсга олиниши Каримов режимининг қўпол ва ифлос ўйинларининг навбатдагиси бўлиб, журналистни қалбаки жиноятда айблашяпти”,- дейди Галима Бухорбоева.\nСолижон Абдураҳмонов «Озодлик» ва «Америка овози» радиолари, Уруш ва тинчликни ёритиш институти сингари бир қатор халқаро оммавий ахборот воситалари билан ҳамкорлик қилган. Ҳозир ҳам у “Uznews.net” сайтининг Қорақалпоғистондаги мухбири. Шунингдек, у беш йилдан буён Инсон ҳуқуқлари ҳалқаро жамиятининг ҳудудий вакили сифатида фаолият кўрсатиб келяпти.


“Қонуний” қароқчилик « Ўзбекистон Халқ Ҳаракати\n19 July 2019 - 10:42\nИнсон дунёга бир марта келади. У “бахтли келажак”ни бир умр кутиб яшолмайди. Шундоғам 27 йил кутди. Кута-кута ўлиб кетганлар қанча! Сиз нега унинг келажагини ортга сурмоқдасиз? Ким сизга бундай ҳуқуқни берди!?.. Сира келмаётган “эрта”ни ҳадеб ваъда қилавермай, халқингиз кутаётган тўкин ҳаётни сиз унга бугун беринг! Эшитяпсизми, бугун! Зеро, эртага бундай имкон сизда бўлмаслиги мумкин. Бинобарин, яхшиликлар, эзгуликлар қилиш имконидан бугун фойдаланиб қолинг!


Обид Асомов: Телевидениедаги фаолиятимни тақиқлайдиган ҳеч қандай жузъий айб содир этмаганман » Ўзбекистон янгиликлари – Zamin.uz\nҚизиқчи Обид Асомов айни кунда мухлисларни қизиқтирган саволлардан бирига жавоб бериб, нега телевидение орқали кўринмай қолганига изоҳ берди. Shok.uz сайтига берган интервьюсида Обид Асомов айни кунда ўзи ҳақидаги тарқалган миш-мишларга ойдинлик киритиб, у ҳақидаги “Америка, Россияда яшамоқда”, деган гап-сўзларни рад этди. Бу ҳақда "Кун.uz" хабар берди.\nҚизиқчи интервью давомида унинг телевидениеда кўринмай қолганлигини телевидение раҳбарига ёқмаслиги билан ифодалаб, бунинг учун ҳеч қандай жузъий хато қилмаганлигини айтиб ўтди.\nЖурналистлар ва оммавий ахборот воситаларининг у ҳақда ёритмаётганлиги эса уларга номаълум шахс томонидан бу борада буйруқ бўлган бўлиши мукинлигини тахмин қилди.\nОбид Асомов суҳбат давомида санъаткорни қаерда талаб қилишса, шу жойда хизматда бўлиши, Уни “Ўзбекистон” телеканали кўрсатмаса, “Россия” каналида кўриниб тургани, қолаверса, айни дамда дунё бўйлаб саёҳатда юрганлигини таъкидлади.


14:52 13.12.2015 (Янгиланган 10:29 14.12.2015) Ҳавола олиш\nЎзбекистон президенти 12 декабр куни “Бетарафлик сиёсати: тинчлик, хавфсизлик ва ривожланиш йўлида халқаро ҳамкорлик” анжуманида қатнашиш учун Ашхободга келди.\nТОШКЕНТ, 13 дек — Sputnik. Туркманистон бетарафлигининг 20 йиллигига бағишланган “Бетарафлик сиёсати: тинчлик, хавфсизлик ва ривожланиш йўлида халқаро ҳамкорлик” анжуманида қатнашиш учун бир неча мамлакатлар президентлари ва расмий делегациялари Ашхободга келди.\nЭслатиб ўтамиз, Туркманистон 1995 йил 12 декабрда бетераф сиёсат олиб боришини халқаро ҳамжамиятга эълон қилган эди. Бу ҳақда БМТнинг махсус резолюцияси қабул қилинган. Бундай мақом Туркманистонга ҳеч қандай ҳарбий иттифоқларга қўшилмаслик ва ўз ҳудудида чет эл ҳарбий базаларини жойлаштирмасликка асос бўлиб келмоқда. Шу билан бирга Туркманистон баъзи бир мамлакатлар билан икки тарафлама ҳарбий ҳамкорлик ҳақида шартномалар тузиб ҳам корлик олиб бормоқда. АҚШ ва Россия улар жумласидан.\nСобиқ иттифоқ республикалари эндигина мустақил бўлиб ўзининг ривожланиш йўлини танлаётган пайтда Туркманистон бетарафлик йўлини танлади. Бугун республика асосий куч қудратини транспорт инфрақурилмасини ривожлантириш ва мамлакат иқтисодий салоҳиятини кенгайтиришга қаратган. Ўзбекистон ва Туркманистон ўртасида ҳам кенг миқёсда иқтисодий ва гуманитар ҳамкорлик олиб борилмоқда.\nИслом Каримов Гурбангули Бердимуҳамедов ва Туркманистон халқини ушбу байрам билан табриклади ва мамлакатнинг бетарафлик сиёсатига ва Ўзбекистон – Туркманистон ҳамкорилигига юқори баҳо берди.\nЖумладан, Ислом Каримов “Йирик транзит-транспорт салоҳиятига эга Туркманистон айни пайтда қўшни давлатлар билан ҳамкорликда темир йўл, автомобил, денгиз ва ҳаво йўллари орқали қатновни ўз ичига олган кенг тармоқли мултимодал инфратузилмани шакллантирмоқда”, — деди.\nЭслатиб ўтамиз, Турманистон ўз ҳудуди орқали транзит-транспорт имкониятларини кенгайтириши Ўзбекистон ва Ўрта Осиё ҳудудидаги барча мамлакатларни Қора денгиз ва Форс кўрфази мамлакатлари ҳамда йирик денгиз портлари билан улайди. Бундай йўл барча Ўрта Осиё республикаларининг иқтисодий алоқаларини кучайтириши учун қанчалик зарурлиги кундек равшан.\nШу билан бирга, Ислом Каримов дунёдаги беқарорлик ва қўшни Афғонистондаги нотинчликдан ўзининг безовталигини бидирди.\nЎзбекистон президенти дунёдаги глобал хавфсизлик ҳолати жадал ўзгараётганини ва террорчиларни озиқлантирб турувчи марказлар жазосиз фаолият кўрсатиб келаётганига алоҳида эътибор қаратди.\nЎзбекистон президенти Афғонистондаги вазиятга алоҳида эътибор бериш кераклигини ва халқаро коалиция қўшинлари олиб чиқиб кетилгани, ушбу мамлакатдаги вазиятни кескин мураккаблаштиргани таъкидлади.\nЭслатиб ўтамиз, халқаро коалиция қўшинлари, БМТ Хавфсизлик Кенгаши қарори билан 2001 йилда, Афғонистонга вақтинча ҳукуматни қўллаб-қувватлаш мақсадида киритилган эди. Афғонистондаги ҳаёт тинч ва фароваонликдан йироқ бўлсада, 2014 йил 31 декабрда улар Афғонистондаги ўз фаолияти якунлангани эълон қилди. 2015 йил январидан бошлаб эса НАТО Афғонистонда “Афғонистон ҳуқуқни сақлаш кучларини ўқитиш ва маслаҳат бериш” бўйича янги операция бошлади. Ушбу операция бор йўғи 12 минг ҳарбий иштирокида олиб борилиб, олдинигидан кўра сезиларли даражада кам молия ва фақатгина ўзларини ҳимоя қилиш учун етарли бўлган ҳарбий куч билан таъминланган.\nБунинг оқибатида, Афғонистондаги вазият ўтган йил давомида сезиларли даражада ёмонлашди. Олдин асосан қишлоқ ҳудудлариги эгаллаб турган “Толибон” жангарилари бир неча йирик шаҳарларга ҳужум уюштирди. Жумладан сентябр ойида Афғонистон шимолидаги муҳим транспорт вазифасини ўтовчи Қундуз шаҳри ҳам бир неча кун мобайнида "Толибон" қўлида бўлди. Шу билан бирга Афғонистонда ДАИШ (“Ислом давлати”) террорчилик гуруҳининг таъсири ҳам кучайиб бормоқда.\nИслом Каримов сўзини давом эттирар экан, табиатда бирор жойда бўшлиқ бўлса уни дарров бир нарса эгаллагани каби, қўшни Афғонистондан халқаро коалиция қўшинлари чиқиб кетиши биланоқ, у ерга Яқин Шарқ минтақасидан қочиб чиқаётган босқинчи ва террорчи гуруҳлар оқиб кела бошлаганини таъкидлади.\n“Афғонистондаги вазият қандай кечишидан қатъи назар, шуни ишонч билан айтиш мумкинки, Афғонистон муаммосини фақат бир йўл, яъни ўзаро курашаётган томонлар ўртасида БМТ шафелигида тинч сиёсий музокаралар ўтказиш орқали ҳал этишдан бошқа йўл йўқ”, — деди Ислом Каримов.\nЭслатиб ўтамиз, ташқи сиёсатда Ўзбекистон ўзининг ҳеч қандай ҳарбий иттифоқларга аъзо бўлмаслигини, ва дунёдаги можароларни фақат тинчлик йўли билан ҳал қилиш тарафдори эканлигини доимо таъкидлаб келган.


Қандай қилиб Неймарнинг трансфери “Барселона”га 307 миллион еврога тушди? - Penalti.uz | Футбол янгиликлари олами!\nҚандай қилиб Неймарнинг трансфери “Барселона”га 307 миллион еврога тушди?\nБразилиялик афсунгар “Камп Ноу”дан кетиб дунёнинг энг қиммат футболчисига айланди. Бироқ унинг кетиши каталонияликларга қанчага тушди? Goal нашри бу ҳақида мулоҳаза юритди.\n“Пари Сен-Жермен”га ўтганидан беш ой ўтиб, Неймар ҳамон “Барселона”да муҳим аҳамиятга эга бўлиб турибди. У ортиқ каталонияликлар учун гол урмайди, аммо унинг ақл бовар қилмас 222 миллион евролик трансфери “кўк-анорранглилар”га ўз тарихларида биринчи бор 300 миллион еврога тушди.\nСодда қилиб айтганда, Неймар сотилмаганда муқобил ўринбосарлар – “Боруссия Дортмунд” вакили Усмон Демьеле ва “Ливерпуль” етакчиси Филипе Коутиньоларнинг “Камп Ноу”га келиши имконсиз эди.\n“Барса” сўнгги йилларда трансфер бозорларида сезиларли маблағларни сарфлади. Каталонияликлар Дембеле (105 миллион евро), Коутиньо (120 миллион евро), Паулиньо (40 миллион евро), Нельсон Семеду (30 миллион евро) ва Жерар Деулофеу (12 миллион евро) учун умумий миқдорда 307 миллион евро маблағ сарфлади.\nШунингдек, 30 июнгача “Сантос”дан Марлоннинг трансфери масаласини 5 миллион еврога ҳал қилиб қўйган эди. Бу эса “Барса”нинг ёзги трансфер бюджетига киритилмаган эди.\nШунга қарамай, клуб Коутиньо ва Дембеленинг шартномаларига қўшимча бонуслар тарзида ҳар бири учун яна 40 миллион евродан сарфлаши мумкин. Бу эса уларнинг якуний нархлари 160 миллион ва 145 миллион еврога қадар кўтарилишига олиб келади. Камига “Бенфика” ҳам ўнг қанот ҳимоячиси Семедунинг трансферидан қўшимча 5 миллион евро ишлаб олиши мумкин.\nБундай йирик рақамлар бўлсада, барчаси клуб учун молиявий қийинчиликлар унчалик сезилмади. Сабаби каталонияликлар ёзда парижликлардан Неймар учун 222 миллион еврони санаб олган эди.\nУшбу фойдага клуб 198 миллион евро қўшиб янги трансферлар учун сарфлади. Шундан 24 миллион евроси эса бошқа тўловлар учун ишлатилди.\nБуларни ҳисобга олиб айтадиган бўлсак, “кўк-анорранглилар” сўнгги икки трансфер ойнасида ўз ёнидан 114 миллион евро қўшишга мажбур бўлди. Бу эса ўтган ёзги трансфер ойнаси бошида янги трансферлар учун ажратган маблағига мос тушади.\nАйтиш жоизки, айнан Неймарнинг трансфери каталонияликларга Дембеле ва Коутиньоларни олиб келишга имкон берди. Бразилиялик футболчи эса ҳатто ўзининг маошини бир қисмини трансфер тезроқ амалга ошиши учун сарфлади.\n“Ливерпуль” ҳам Ла Лига етакчиларида етарли маблағ борлиги туфайли ўз ҳамёнини анча тўлдириб олди.\nЭнди “Барселона” келажагини қайтадан режалаштиришига тўғри келади. Боиси Неймарнинг трансферидан тушган пулларнинг бари сарфлаб бўлинди ва келаси йилда “қизиллар” ва дортмундликларга қўшимча бонуслар тўлаши эҳтимолини ҳисобга олишга мажбур.\nЛа Лигада 9 очколик фарқ билан энг яқин таъқибчисидан илгарилаб кетган “Барселона” ўзининг тарихий инвестициясидан максимал фойда олишга интилади.\n11.01.2018, 08:05:24 3568 0\nУЕФА “ПСЖ”га қарши. Бу “Барселона”нинг ҳийласими?\nНеймар Рио-де-Жанейродан 8 миллион еврога уй сотиб олди\n"Барселона" мухлислари Неймардан норози, унинг футболкалари ёқилмоқда


Оилавий меҳмон уйларини ташкил этиш - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nОилавий меҳмон уйларини ташкил этиш\nОхирги янгиланиш: 23.Сен.2021 3:05 PM\nДейлик, яшаб турган уйингизда оилавий мехмон уйи ташкил этиб фаолият юритмоқчисиз. Меҳмонхона учун зарур нарсаларни олиш мақсадида банкдан 100 млн. сўм миқдорида кредит олмоқчисиз. Аммо, сизда кредит олиш учун гаров таъминоти йўқ.\nБу борада қулай кредит таклифлари ва кредит олиш тартиблари қандай? Гаровсиз ҳам меҳмон уй ташкил этиш мақсадида кредит олиш имконияти борми?\nУшбу саволларни қуйида кўриб чиқамиз.\nБир неча йилларда буён мамлакатимизда туризм соҳасини ривожлантириш, минтақаларнинг туристик салоҳиятидан фойдаланиш самарадорлигини ошириш, дам олиш ва туризм учун шарт-шароитларни яхшилаш, шунингдек, туризм хизматлари кўрсатиш соҳасида янги иш ўринларини ташкил этиш мақсадида ушбу соҳадаги тадбиркорлик субъектлари учун кўплаб имконият ва имтиёзлар яратилган. Энг муҳими ушбу имкониятлардан фойдаланиш учун катта меҳмонхона очишга зарурият йўқ. Бунинг учун ишни оилавий меҳмон уйларидан бошлаш мумкин.\nОилавий меҳмон уйи (ёки меҳмон уйи) – бу бир вақтнинг ўзида 10 кишигача бўлган меҳмонларга (туристлар, ташриф буюрувчилар) хизмат кўрсатувчи уй-жой (ҳостел) ҳисобланади. Бунда, ушбу уй-жойнинг эгаси ўз оила аъзолари билан биргаликда мазкур хусусий уй-жойда истиқомат қилиши ва ҳар бир яшовчига 3 м2 ҳисобидан тўғри келадиган зарурий турар жой майдонига эга бўлиши зарур.\nБундай тадбиркорлик фаолияти хусусий тадбиркорлар ёки оилавий тадбиркорлик субъектлари томонидан амалга оширилади.\nХусусий турар-жойни меҳмон уйига айлантириш учун қуйидаги уч талаб бўйича шарт-шароитлар яратилиши лозим :\nТашриф буюрувчилар (туристлар) учун санитария-гигиена қулайликларини ташкил этиш.\nТашриф буюрувчиларнинг (туристларнинг) хавфсизлигини таъминлаш.\nТурар-жой биносини ўрнатилган тартибда талабга жавоб берадиган ҳолатга келтиргандан сўнг, Ўзбекистон Республикаси Туризмни ривожлантириш давлат қўмитасига оилавий меҳмон уйини рўйхатга олиш учун ариза билан мурожаат қилинади.\nАриза ва унга илова қилинган барча ҳужжатлар тўлиқ ҳамда меҳмон уйи талабларга мувофиқлиги бўйича Қўмита томонидан ўрганиб чиқилади. Барча талаблар бажарилганда умумий тўрт иш куни ичида индивидуал реестр рақами берилади ва аризачига Меҳмон уйлари реестридан кўчирма топширилади.\nШу билан бир қаторда, меҳмон уйини ташкил этиш фаолияти билан шуғулланадиган тадбиркорлик субъектларига қуйидаги солиқ имтиёз ва преференциялари тақдим этилади:\nижтимоий солиқни камайтирилган ставкада 1 фоиз миқдорида белгилаш (аслида 12 фоиз)\nАгар меҳмон уйи ташкил этиш учун ўз маблағларингиз етарли бўлмаса, тижорат банклари Оилавий меҳмон уйлари ва хостеллар ягона реестрига киритилган хусусий тадбиркорлар ва оилавий тадбиркорлик субъектлари фаолиятини ташкил этиши (турар-жойни таъмирлаш, жиҳозлаш) учун базавий ҳисоблаш миқдорининг 300 баробаригача миқдорда (73 500 000 сўмгача), беш йил муддатга, шу жумладан икки йиллик имтиёзли давр билан кредитлар ажратади. Кредитлар тижорат банклари томонидан бозор тамойиллари асосида мустақил равишда ўрнатиладиган бозор ставкаларида ажратилади. Мазкур кредитга ҳисобланган фоиз ҳаражатларининг бир қисми Тадбиркорликни ривожлантириш агентлиги ҳузуридаги Тадбиркорлик фаолиятини қўллаб-қувватлаш давлат жамғармаси ҳисобидан компенсация қилиш имконияти мавжуд.\nКредит таъминоти учун қуйидагиларни тақдим этиш имкониятингиз мавжуд:\nТадбиркорликни ривожлантириш агентлиги ҳузуридаги Тадбиркорлик фаолиятини қўллаб-қувватлаш давлат жамғармаси кафиллиги;\nКредит қайтмаслиги хатаридан суғурта полиси;\nУчинчи шахс (юридик шахс) кафиллиги;\nКўчар ва кўчмас мулклар.\n Ўзбекистон Республикаси Вазирлар Маҳкамасининг 07.08.2018 йилдаги “Оилавий меҳмон уйлари фаолиятини ташкил этиш тўғрисида”ги 631-сонли қарори\nЁшлар тадбиркорлиги учун янги имкониятлар\nЎзини ўзи банд қиладиган шахсларга яратилган имкониятлардан фойдаланинг


Лавров: Ўзбекистон билан муносабатлар чуқурлашишига хайрихоҳмиз\n10:08 / 18.01.2017\nРоссия Ўзбекистон билан муносабатларни чуқурлаштиришнинг қўшимча имкониятлари ишга солинади деган фикрда. Россия Ташқи ишлар вазири Сергей Лавров матбуот анжуманида шундай фикр билдирган. Унинг сўзлари Sputnik агентлиги томонидан келтирилган.\n«Россия ва Ўзбекистон муносабатлари ҳақида гапирадиган бўлсак, бу стратегик шериклик муносабатларига айланганига анча бўлган. Ўзбекистон бир неча йил илгари Коллектив хавфсизлик шартномаси ташкилоти таркибидан чиқиб кетган бўлса-да, бизнинг икки томонлама иттифоқчилик муносабатларимиз халқаро-ҳуқуқий асосларда мустаҳкамлигича қолган. Биз Ўзбекистоннинг янги президенти, янги раҳбарияти мазкур муносабатларни давом эттиришни мақсад қилган деб ҳисоблаймиз ва биз буни хайрихоҳлик билан қабул қиламиз», — деган вазир.\nУнинг сўзларига кўра, Ўзбекистон ва Россия ўртасидаги муносабатларни чуқурлаштиришнинг қўшимча имкониятлари ҳар икки мамлакат халқлари манфаатлари учун хизмат қилади.\nҚайд этиш керакки, Ўзбекистоннинг биринчи президенти Ислом Каримовнинг вафотидан кейин Ўзбекистон раҳбарияти бир неча марта ташқи сиёсатда ўз тамойилларидан оғишмасдан давом этишини, ҳеч қандай ҳарбий-сиёсий блокларга ва альянсларга қўшилмаслигини маълум қилди.\nСергей Лавров Ўзбекистон


Лаксив – medu.uz – Дорилар ҳақида маълумотлар ўзбек тилида\nHome Йўриқномалар Лаксив\nПрепаратнинг савдо номи: Лаксив\nДори шакли: ичга қабул учун эритма\nҲар 5 мл эритма қуйидагиларни сақлайди:\nфаол модда: лактулоза концентрати (USP) лактулозага эквивалент – 3.35 г;\nёрдамчи модда: сувли асос – q.s.\nТаърифи: тиниқ, рангсиз ёки жигарранг тусли сариқ рангли қовушқоқ суюқлик.\nФармакотерапевтик гуруҳи: сурги воситаси\nАТХ коди: A06AD11\nПрепаратнинг таъсири остида йўғон ичак флорасини ўзгариши (сут кислотасини ҳосил бўлиши билан углеводларни парчалайдиган лакто-бактерияларининг миқдорини ошиши) юз беради, бу йўғон ичак бўшлиғида кислоталилигини ошишига олиб келади ва унинг перистальтикасини рағбатлантиради (тўлқинсимон ҳаракатлар). Шу билан бир қаторда аҳлат ҳажми ошади. Натижада препарат ични сурувчи самара кўрсатади, бунда у ичак шиллиқ қавати ва мушакларига таъсир қилмайди. Шунингдек препаратнинг таъсири остида йўғон ичакда аммиакнинг сўрилиши, унинг проксимал бўлимида азот сақловчи токсик моддаларнинг ҳосил бўлишини (йўғон ичакнинг бошланғич бўлимида), ва уларни мувофиқ кавак вена тизимига сўрилишини камайиши юз беради. Препарат йўғон ичакда сальмонеллаларнинг ўсишини ингибиция қилиш (бостириш) қобилиятига эга. Витаминларнинг сўрилишини камайтирмайди ва ўрганиб қолишни (узоқ муддат такрорий қўлланганида суги самарани сусайиши ёки бўлмаслиги) чақирмайди. Амалда ичакдан сўрилмайди.\nЛактулоза ичга қабул қилинганидан кейин секин сўрилади ва йўғон ичакка ўзгаришсиз етиб боради. 40-75 мл гача дозада қабул қилинганидан кейин йўғон ичакда бактериал флора иштирокида метаболизмга учрайди. Юқорироқ дозаларда қўлланганида, бир қисми ўзгармаган ҳолда чиқарилиши мумкин.\nСурункали қабзиятлар, жигар энцефалопатияси (нерв-рухий бузилишлар билан бирга кечувчи жигарнинг оғир касалликлари); сальмонеллез (меъда-ичак йўлларининг ўткир инфекцион касалликлари), ёйилган шаклларидан ташқари (инфекцияни қўзғатувчиларини қонга тушиши билан бирга кечувчи сальмонеллёзлар), эмизикли болалалар ва 10 ёшгача бўлган болаларда овқатдан заҳарланишлар натижасида чириш жараёнлари билан боғлиқ бўлган овқатни ҳазм бўлишини бузилишлари. Лактулозани ҳомиладор ва эмизикли аёлларда, 6 ҳафталикдан катта болаларда, кекса одамларда, шунингдек геморроидал тугунларнинг резекциясини ўтказган шахсларда (тўғри ичакнинг шишган ва яллиғланган веналарини олиб ташлаш) қўлланади.\nПрепарат ичга қабул қилинади. Суткалик доза шахсий танланади. Қабзиятларда ва ични юмшатиш (тиббий мақсадларда) учун қуйидаги дозаларда буюрилади:\nбошланғич доза тутиб турувчи доза\nкатталар 10-45 мл 10-25 мл\nболалар (7-14 ёш) 15 мл 10-15 мл\nболалар (1-6 ёш) 5-10 мл 5-10 мл\nчақалоқлар (6 ҳафталик – 1 ёш) 5 мл 5 мл\nОдатда бир неча кундан кейин пациентнинг эҳтиёжини тутиб туриш учун дозани камайтириш мумкин. Клиник самараси юз бериши учун бир неча кун талаб қилиниши мумкин. Агарда биринчи 2 кун қабул қилинганидан кейин ижобий самара бўлмаса, юқорироқ дозаларни кўриб чиқиш мумкин.\nЖигар энцефалопатиясини (кома ва прекома) даволаш учун препарат 30-50 мл дан суткада 2-3 марта буюрилади. Дозани 190 мл гача ошириш мумкин. Жигарнинг оғир шикастланишлари бўлган беморларда жигар комасининг ривожланишини олдини олиш учун, препарат 25 мл дан суткада 3 марта буюрилади.\nҚоринда оғриқ, метеоризм, диарея, баъзида кўнгил айниши, қусиш, анорексия.\nЎткир ичак тутилиши;\nЙўғон ичакнинг рН га боғлиқ препаратларининг таъсири (5-ASA каби агентлар) пасаяди, чунки Лаксив йўғон ичакда рH даражасини пасайтиради.\nЛактулозани галактоземияли ёки ичакни тутилиши бўлган пациентларга, шунингдек юқори галактозали пациентларга буюриш мумкин эмас. Лактозани ўзлаштираолмаслиги ёки қандли диабети бўлган беморларда, бироз эркин галактоза ва лактоза бўлганлиги туфайли, эҳтиёткорлик кўрсатиш керак.\nПрепаратни ҳомиладорлик ва лактация даврида шифокорни кўрсатмаси бўйича қўллаш мумкин.\nПрепарат болалар ололмайдиган жойда сақлансин ва уни яроқлилик муддати тугаганидан кейин қўлланмасин.\nСимптомлари: препарат узоқ муддат қўлланганида диарея (сувсизланиш, гипокалиемия) бўлиши мумкин.\nДаволаш: дарҳол препаратни бекор қилиш.\nИчга қабул қилиш учун эритма 100 мл, 200 мл дан пластик флаконларда.\nҚуруқ, салқин, ёруғликдан ҳимояланган жойда, 25°С дан юқори бўлмаган ҳароратда.


Дунë, 19 декабр 2010\n18 сентябр 2019, Тошкент вақти: 20:48\nякшанба 19 декабр 2010\nдекабр 15, 2010\nАҚШ дипломатияси "Бульдозери" Ричард Ҳолбрук вафот этди\nРичард Ҳолбрук 13 декабр куни Вашингтондаги касалхонада 69 ёшида вафот этди. Сўнгги йилларда АҚШ президентининг Афғонистон ва Покистон бўийча махсус вакили лавозимида ишлаб келган Ҳолбрук Босниядаги урушга нуқта қўйган келишув архитектори сифатида тарихда қолди.\nСтокҳолм хуружида ироқлик худкуш гумонланмоқда\nШвеция полицияси Стокҳолмда портлаш содир этган кимсанинг Швецияда истиқомат қилувчи асли ироқлик Таймур Абдулваҳоб экани тахмин қилинаётганини билдирди.\nWikiLeaksда навбат Гулнора Каримовага келди\nWikiLeaks сайти ошкор қилган АҚШга тегишли махфийлаштирилган дипломатик ёзишмаларнинг навбатдаги қисмини чиқди. Британиянинг Guardian газетасида эълон қилинган ҳужжатларнинг бу сафарги қаҳрамони¸ АҚШ дипломатлари таъбири билан айтганда¸ “Ўзбекистоннинг биринчи қизи” – Гулнора Каримова.\n2010 йил суратларда\nНефт оқиб кетиши¸ табиат ëнғинлари¸ сув тошқинлари¸ Ғалаба куни¸ футбол бўйича жаҳон чемпионати - бу суратлар 2010 йил ҳақида ҳикоя қилади.\nКаримовга АҚШ эмас¸ АҚШга Каримов керак\nАҚШ Давлат котиби Ҳиллари Клинтоннинг 2 декабр куни Тошкентга қилган бир неча соатлик ташрифини шарҳлаëтган таҳлилчилар¸ ана шу фикрда якдилдирлар. Кузатувчиларга кўра¸ Афғонистондаги АҚШ ҳарбийлари таъминоти учун Ўзбекистонга қарам бўлиб турган Вашингтон¸ Каримовнинг барча инжиқлигини қабул қилишга мажбур.\nХалқаро ҳамжамият ўрмон ёнғини ўчиришда Исроилга ёрдам қўлини чўзди\nХалқаро ҳамжамият Исроил шимолидаги ўрмон ёнғинларини ўчиришда ёрдам бермоқда. Ёнғин оқибатида ўнлаб одам нобуд бўлди, минглаб аҳоли хавфсиз жойларга эвакуация қилинган.\nЗайниддин Асқаров ўлимида Туркия собиқ ҳукумати айбланмоқда\nЯқинда Ўзбекистон қамоқхонасидан ўлиги чиққан эътиқод маҳбуси Зайниддин Асқаровнинг Туркиядаги адвокати Гулдан Сўнмаз¸ Асқаровни депортация қилган Анқара мулозимларини маҳкамага берди. Унга кўра¸ Зайниддин Асқаров ўлимида¸ уни Тошкент қўлига топширган Туркия ҳукумати айбдор.\nWikiLeaks ўз веб манзилини ўзгартиришга мажбур бўлди\nАҚШ даги интернет домени провайдери шу кунларда дунë пойтахтларини жазавага солаëтган WikiLeaks сайтини ëпиб қўйганидан сўнг¸ сайт веб манзилини ўзгартиришга мажбур қолди. Айни пайтда¸ Швеция Олий суди жинсий тажовузда айбланаëтган WikiLeaks асосчиси Жулиан Ассанжни ҳибсга олиш ҳақида қарор берди.\nҲиллари Клинтон Тошкентда ўз ваъдасини бажарди\nАҚШ Давлат котиби Ҳиллари Клинтон¸ Остонада ваъда қилган каби¸ Ўзбекистон президенти Ислом Каримов билан учрашувда мамлакатдаги демократия ва инсон ҳақлари вазиятини тилга олди ва Тошкент ҳукуматини бу борада ўз зиммасига олган мажбуриятларни бажаришга ундади.\nЕХҲТ нинг Остона саммити самарасиз якун топди\nЕвропада хавфсизлик ва ҳамкорлик ташкилотининг Остонада бўлиб ўтган икки кунлик саммити¸ мезбоннинг астойдил уринишлари ва умидларини пучга чиқарган ҳолда якун топди – олиймақом меҳмонлар ташкилот келажагини белгиловчи ҳаракат дастури юзасидан келиша олмай¸ тарқаб кетдилар.\nКлинтон Тошкентда инсон ҳақлари вазияти ҳақда ҳам гаплашмоқчи\nАҚШ Давлат котиби Ҳиллари Клинтон ЕХҲТнинг Остона саммити муносабати билан минтақага бошлаган сафари доирасида Тошкентда ҳам кутилмоқда. Мазкур ташриф арафасида Клинтон хоним¸ Тошкент расмийлари билан мулоқотда Ўзбекистондаги демократия ва сўз эркинлиги вазиятига алоҳида эътибор қаратажагини билдирди.


Фотогалерея: Дунёдаги энг хавфли ва ҳалокатли дронлар | Qalampir.uz\nФотогалерея: Дунёдаги энг хавфли ва ҳалокатли дронлар\nБу қизиқ\t29 Январь 18:50 6269\nБундан 15 йиллар муқаддам ҳарбий дронларни илмий-фантастик ўйинчоқлар сифатида қабул қилишган. 2000-йилларга келиб, улардан маълумот йиғиш ва ҳарбий ҳаракатларда фойдалана бошланди. Муҳандис ва конструкторлар янаям мукаммал қурилмалар ясашга буюртмалар ола бошлашди. Шундай қилиб ҳарбий техникалар китобида янги саҳифа очилди. Бугунги кунга келиб, турли давлатларда мавжуд энг қудратли дронлар қайсилар эканини биласизми?\nУшбу дрон учувчисиз бошқариладиган қурилмалар ичида энг йириги ҳисобланади. MQ-4C Triton қурилмасини Пентагон буюртмасига асосан Northrop Grumman компанияси тайёрлаган. Унинг қанотлари узунлигини Boeing 747’нинг қанотларига солиштириш мумкин. Ундан қачон фойдаланиш тўғрисида аниқ маълумотлар мавжуд эмас.\nХитойнинг эксперименталь гиперовозли ушбу дрони қитъа бўйлаб ракеталарни етказиб бериш учун мўлжалланган. Гарчи Хитой Халқ Республикаси Мудофаа вазирлиги дастлаб WU-14 ни “учадиган илмий қурилма” деб эълон қилган бўлса-да, кейинчалик дрон ҳарбий мақсадлар учун барпо этилгани тан олинди. WU-14 рейтингдаги энг қудратли учувчисиз бошқариладиган қурилмадир. Чунки у ядро қуролини нишонга етказиш учун мўлжалланган.\nУшбу дрон Хитойда ишлаб чиқарилади. Аслида, АҚШнинг “Ўлим ўроғи” деб аталган қурилмасининг ўзгартирилган клони. Дрон China Aerospace Science and Technology ҳарбий корпорацияси томонидан яратилган ва жанговар шароитларда синовдан ўтган. У икки хил янги турдаги ўқ-дорилар билан жиҳозланган (бу борада аниқ маълумотлар йўқ) ва лазерли бошқариш тизимига эга.\nАйни пайтда Буюк Британиянинг қитъалараро парвозга мўлжалланган ушбу дрони ҳақидаги барча маълумотлар махфийланган. Taranis’нинг фақатгина айрим параметрлари маълум. Унинг оғирлиги 3 тонна, узунлиги 11 метр, қанотлари эса 10 метрни ташкил этади. Шунингдек, баъзи маълумотларга кўра, дронда “Стелс” технологияси қўлланилади.\n5. Northrop Grumman X-47BС\nМашҳур Northrop Grumman компаниясининг яна бир учувчисиз бошқариладиган аппарати. Иккинчи авлод жанговар дрони борт компютеридан фойдаланган ҳолда, ҳеч қандай жонли операторнинг кўмагисиз учиб, қўнишга қодир. Қурилманинг қанотлари ракета учириш мосламалари билан жиҳозланган, улар ердан туриб одам томонидан масофадан бошқарилади.\n6. IAI Harpy\nУшбу дрон-снаряд душманнинг жонли ва зирҳли кучларини аниқлаш ва йўқ қилишга мўлжалланган. Учувчи самолёт мўлжални юқори баландликдан уриб юборади. Қурилма ўзида мавжуд портловчи қисмлар ёрдамида юқори баландликдан нишонни йўқ қила олади.\nУшбу дрон дунёдаги энг машҳур ва ҳалокатли қурилмалардан биридир. MQ-9 Reaper ўзидан олдинги MQ-1 Predator ("Йиртқич”) разведка дрони ўрнига яратилди. У 12 километр баландликда павроз қила олади, оғирлиги 4,7 тонна бўлган юкни кўтариб, кун давомида ҳавода бўлишга қодир. Ушбу пўлат йиртқичдан яшириниш жуда қийин.\nРоссиянинг “Форпост” учувчисиз бошқариладиган қурилмаси Исроилнинг сифати билан машҳур Searcher 2 русумли дронининг замонавийлаштирилган талқини ҳисобланади. Ҳозирда бу дронлар Россия армиясига энди-энди киритилмоқда. Аммо аллақачон Суриядаги ҳарбий операцияларда улардан фойдаланилди.\n9. C-Worker 6\nДронларга нафақат самолётлар, балки кемалар ҳам айланмоқда. Aнглия ўзининг C-Wоркер 6 катерини тақдим этди. У паст тезликда ҳаракатлансада, битта тўла бак ёқилғи билан ўзига юклатилган вазифаларни бажариш учун бир ҳафта давомида сувда қола олади. Қурилма разведка ишларини бажариш ишларига мўлжалланган. Зарурат туғилганда душманга зарар етказиш учун уни масофадан туриб портлатиб юборса бўлади.\n10. S-100 Camcopter\nГарчи Schiebel компанияси ўзининг учувчисиз вертолётини 2005 йилда тақдим этган бўлса-да, у ҳозир ҳам ўз аҳамиятини йўқотмаган. S-100 Camcopter душман гуруҳларини жуда узоқ ва етиб бўлмайдиган масофада кузатиб бориши мумкин.\n15 Сентябрь 15:12 61144\n16 Сентябрь 15:13 53992\n15 Сентябрь 20:08 50447\n15 Сентябрь 22:20 47662\n16 Сентябрь 23:42 33845


«МЮ» Лукаку учун «Эвертон»га 90 млн фунт ва Рунини беради\n12:30 / 07.07.2017\n«Эвертон» ҳужумчиси Ромелу Лукаку Англиянинг бошқа бир жамоаси «Манчестер Юнайтед»га ўтишга яқин турибди. Бу ҳақда The Times нашри хабар бермоқда.\nБританиянинг энг нуфузли нашрларидан бири саналган манбанинг ёзишича, бельгиялик футболчи учун тўланадиган трансфер суммаси олдин маълум қилинганидек 75 миллион эмас, ундан кўпроқ бўлади. Яъни «МЮ» дастлабки «Эвертон»га 75 миллион фунт (86 миллион евро) тўлайди ва яна қўшимча бонуси сифатида 15 миллион фунт сарфлайди. Жами бўлиб ҳужумчи учун 90 миллион фунт тўланади.\nБундан ташқари, «МЮ» ҳужумчи Уэйн Рунини ҳам ливерпулликларга қайтариб беради. Тахминан бу трансфер ҳам 10 миллион фунтга баҳоланмоқда. «МЮ» Рунини текинга бериб юборишни кўзлаётганини ҳисобга олсак, Лукакунинг трансфери жами бўлиб 100 миллион фунт стерлингга (115 миллион евро) айланади. Бу Поль Погба учун тўланган рекорд пулдан 10 миллион еврога кўпроқ дегани.\nМаълумот учун, Уэйн Руни «Эвертон» таркибида 1995 йилдан 2004 йилгача тўп сурган. Шулардан икки мавсумини у жамоанинг асосий таркибида ўтказган.\nЛукаку ҳозирда Лос-Анжелесда бўлиб турибди. Айнан шу ерда унинг «МЮ» футболчиси сифатида тиббий кўрикдан ўтиши кутилмоқда.\nМанчестер Юнайтед Ромелу Лукаку


Хаста кўнгил… – .:: Xadicha.uz\n“Ҳасад бошқаларнинг роҳатини кўролмаслик – ҳамма\nсифатларнинг пастроғидир. Ҳасад ҳиммат пастлиги\nва кўнгил хасталигидан ҳосил бўлади.”\n(Ҳусайн Воиз Кошифий)\nСарвари олам Муҳаммад Мустафо соллаллоҳу алайҳи васалам бутун башариятга ҳидоят ва залолат йўлини ажратиб бердилар. Улар орасида бизни ахлоқий тубанликка олиб борувчи иллатлардан бири ҳасадгўйликдир. Ҳасад – ўзга кишидаги ютуқ, омаднинг ўзида бўлишига ички ва ташқи хоҳиш, бошқанинг ҳаёти, фаолияти, атрофдагилар хулқ-атворини кўролмасликни ифодаловчи тушунча. Аллоҳ таоло Қуръони каримда ўз умматларига таълим берган ҳолда марҳамат қилади:\n“Паноҳ тилаб илтижо қилурман тонг Парвардигорига, яратган нарсалари ёвузлигидан, зулматга чўмган тун ёвузлигидан, тугунчаларга дам солувчи аёллар ёвузлигидан ҳамда ҳасадчининг ҳасади ёвузлигидан”.\nҲасад ўзи нима? Бировга етган хоҳ диний, хоҳ дунёвий неъматга рашк билан қараш, ўша неъмат ундан кетиб, ўзига етиб келишини исташ, орзу қилиш ҳасаддир. Ҳасаднинг ҳаромлиги Қуръони карим ва кўплаб ҳадиси шарифлар билан собитдир. Аллоҳ таоло айтади:\n“Ёки Аллоҳ фазли билан одамларга берган нарсаларга ҳасад қилишяптими?”\nМўмин-мусулмон бандалар бир-бирларига ҳасад қилишдан бутунлай йироқда бўлишлари лозим. Чунки ҳасад Аллоҳ талолонинг амрига қарши чиқишдир. Ҳатто энг катта бадбахтлик ҳисобланган куфрга ҳам сабаб бўлиши мумкин. Абу Лайс Самарқандий (роҳматуллоҳи алайҳи) айтадилар: “Ҳасаддан зарарлироқ нарса йўқ. Ҳасад ҳасад қилувчи кишига бешта азобни олиб келади. Бу бешта азоб ҳасад қилинган кишига етмасдан, ҳасад қилувчи кишига етади: ғам узилмайди; мусибат етади, унга ажр келмайди; ёмонликни олиб келади, у билан мақтанилмайди; Аллоҳ таоло унга ғзаб қилади; унга тавфиқ эшиклари ёпилади”.\nАбу Ҳурайра розияллоҳу анҳу айтадилар: “Расулуллоҳ соллаллоҳу алайҳи васаллам: “Гумонсирашдан ўзингизни сақланг, чунки гумон билан айтилган гап энг ёлғон гап бўлади. Бир-бирингизни алдаб, молнинг нархини оширманг! Бир-бирингизга ҳасад қилманг ва бир-бирингизни ёмон кўриб, адоват қилманг!(Дунё ишларида) бир-бирингиздан ўтаман деманг! Бир-бирингизга тескари бўлманг! Ҳаммангиз Аллоҳга банда бўлиб, ака-ука бўлинглар!”– дедилар”.\nАбдуллоҳ ибн Аббосдан (розияллоҳу анҳу) ривоят қилинди: “Набий соллаллоҳу алайҳи васаллам: “(Қуйидаги) учта катта гуноҳи бўлмаган кишининг бошқа гуноҳларини Аллоҳ таоло хоҳласа, кечириб юборади. Биринчиси – Аллоҳ таолога ширк келтирмай ўлган киши, иккинчиси – сеҳргарлик билан шуғулланмаган ва унга тобе бўлмаган киши, учинчиси – ўз биродарига гина ва ҳасад қилмаган киши”, – дедилар”.\nҲасад туйғуси одамлар орасида низо, келишмовчиликлар келиб чиқишига сабаб бўлади. Жамоаларда эса ҳасад маънавий-ахлоқий иқлимни бузади, маданиятни емириб ташлайди.\nРивоят қилишларича бир шогирд устозига шикоят қилди:\n– Фалон киши мени кўролмайди – ҳасаднинг зўридан тарс ёрилиб кетай дейди.\nУстози бунга жавобан деди:\n– Хўш, ҳасад-ку ёмон экан, лекин ким сенга ғийбат яхши деб айтди?! Бошқаларни ёмонлаган киши сени ҳам бировга яхши демайди.\n“Одамзод ва жамият ҳаётида оғир асоратлар қолдирадиган ҳасад туйғуси авваламбор бошқаларни кўролмаслик, уларнинг ютуғидан қувониш ўрнига, қандайдир куйиниш, ичиқоралик оқибатида пайдо бўлади.\nШунинг учун муқаддас китобларимизда ҳасад инсонийликка мутлақо зид бўлган жирканч одат сифатида қаттиқ қораланади. Муборак ҳадисларда “Бировга ҳасад қилишдан сақланинглар, чунки олов ўтинни қандай куйдириб тугатса, ҳасад ҳам қилган савоб ишларингизни худди шундай куйдириб тугатади”, деб айтилгани бежиз эмас.\nАзал-азалдан очиқкўнгил, самимий ва меҳнаткаш, яхшиликни юксак қадрлайдиган халқимиз бундай иллатлардан доимо ҳазар қилиб келади. Лекин, минг афсуски, умр йўлларида ҳасад балосига кўп дуч келамиз. Олис ва яқин тарихимизда не-не буюк зотлар ҳасад ва бахиллик, кўролмаслик туфайли қандай азоб-уқубатларни бошидан кечиргани, соғлиғи, ҳатто ҳаётидан жудо бўлганини аччиқ мисолларда кўриш мумкин. Ҳакимлардан баъзи бирлари дейдилар: “Мўминнинг ифтихор қилаётгани Раббисидир, унинг иззати дини биландир. Мунофиқнинг фахри ҳасаддир, унинг иззати молидир”. Ҳасад билан ғазаб икки қанот бўлиб ҳаракатга келса, тоза ва чиройли ҳаётларни хира ва қудратли қилиб юборади.(Абу Райҳон Беруний)\nОлижаноб ва ҳимматли одамнинг гўштини ҳасад аҳли ейди, гўё қурт-қумурсқалар арслон боласини егани мисоли. Дунёда бойлик ва шуҳрат соҳиби бўлган инсон бошқа бир инсоннинг ҳасад ўқига нишон бўлиш билан ёки ўзи бошқасига ҳасад қилиши орқали ёмон аҳволга тушиб қолади. Ҳасад шундай бир ёмон, зарарли касалликдирки, у инсоннинг кўнглини изтиробга тўлдиради, эҳтирос, ҳаяжонлар балога гирифтор қилади. Жаноби Ҳақ эса истаганини қилишда эркиндир, ҳукми ўзининг қўлидадир. (Маҳмуд Замахшарий)\nҲўш, шундай экан ҳавас қилсак бўлмайдими?! Ҳавас гуноҳ саналмайди-ку! Бошқа кишига етган неъматдан севиниб, ўша нематни ўз эгасида барқарор бўлишини хоҳласа, буни нимаси ёмон! Расулуллоҳ соллаллоҳу алайҳи васаллам: “Мўмин ҳавас қилади, мунофиқ ҳасад қилади”, деганлар. Ҳасад ижтимоий иллат сифатида ҳам инсоният бошига катта кулфатлар келтирган. Турли халқлар, миллатлар бошқа миллат ва давлатларнинг ютуқ ва муваффақиятларини ижобий қабул қила олмаслик, уни ўзиники қилиб олишга интилиш замирида айнан ҳасад ҳисси ётади. Бундай иллатлардан халқимизни асраш биз ёшларнинг бош мақсадидир.\nҲасан Басрий (раҳматуллоҳи алайҳи) дедилар: “Эй одам фарзанди! Нега биродарингга ҳасад қиласан? Агар уни ҳурмат қилиш учун Аллоҳ таоло ўз фазлидан берган бўлса, нима учун Аллоҳ ҳурмат қилган кишига ҳасад қиласан? Энди бунга гуноҳ йўл билан эришган бўлса, унинг боражак жойи дўзах бўладиган кимсага ҳасад қилишинг ҳам яхши эмас”.


Қашқадарёлик эркак аёл сабаб калтакланган. Гумонланувчи унинг синфдоши | Qalampir.uz\nҚашқадарёлик эркак аёл сабаб калтакланган. Гумонланувчи унинг синфдоши\n3-саҳифа\t21 Январь 18:47 14527\nАввалроқ, Қашқадарёнинг Яккабоғ туманида яшовчи фуқаро 15 январь куни бир неча киши томонидан қўл-оёғи боғланиб, шафқатсизларча калтаклангани ҳақида хабар берган эдик. Ички ишлар вазирлиги ҳузуридаги Тергов департаменти ушбу ҳодиса юзачидан қўшимча маълумот берди.\nХабарга кўра, жорий йилнинг 17 январь куни жабрланувчи К.А. Яккабоғ тумани ИИБга ариза билан мурожаат қилган. Унда жабрланувчи К.А. ўзининг синфдоши А.Қ. ва унинг турмуш ўртоғи Г.А. томонидан “Қурашайх” қишлоғидаги яшаш уйига чақирилганини маълум қилган. Жабрланувчи уйга кирган вақтда уни фуқаро А.Қ. уриб оёқ ва қўлларини арқон билан боғлаган. Шундан сўнг, А.Қ. унинг юз, бош ва сон соҳаларига таёқ билан қасддан урган ва рўзғор капкирини темир печда қиздириб, жабрланувчининг қорин соҳасига бир неча марта босиб, қийнаган.\nТиббий маълумотномага кўра, жабрланувчи К.А. да бош мия чайқалиши, бошнинг теппа ва чап чакка соҳасида қон қуйилиши, пешона соҳасида эзилиб йиртилган яра, қорин пастки соҳасида куйган жароҳат мавжудлиги қайд қилинган.\nМазкур ҳолат юзасидан Яккабоғ туман ИИБ ҳузуридаги тергов бўлими томонидан Ўзбекистон Республикаси Жиноят кодексининг 110-моддаси 1-қисми (қийнаш) билан жиноят иши қўзғатилган.\nДастлабки тергов ҳаракатлари давомида, гумонланувчи фуқаро А.Қ. ишлаш мақсадида Россия Федерациясига кетган вақтида унинг турмуш ўртоғи Г.А. жабрланувчи К.А. билан мулоқотда бўлиб келганлиги аниқланган.\nБундан ташқари, жабрланувчи К.А. калтакланганидан сўнг, шифохонага мурожаат қилган вақтида юқоридаги жанжални яширган ҳолда, отдан йиқилиб, уни от судраб кетганини маълум қилган. Сўнгра биринчи ёрдамни олиб шифохонадан чиқиб кетганлиги аниқланган. Ҳозирда тергов ҳаракатлари олиб борилмоқда.\nҚашқадарё тергов калтак\n21 Июль 13:00 34622\n21 Июль 10:21 34467\n21 Июль 21:00 34316\n22 Июль 20:43 32772\n23 Июль 10:05 20131


Вирус кириб келиши, Хитойдан кутилаётган ёрдам ва карантин шароитлари. Эксперт билан сухбат – КУН УЗ\nГлавная / Иктисодиёт / Вирус кириб келиши, Хитойдан кутилаётган ёрдам ва карантин шароитлари. Эксперт билан сухбат\n20.03.2020\tИктисодиёт Comments Off on Вирус кириб келиши, Хитойдан кутилаётган ёрдам ва карантин шароитлари. Эксперт билан сухбат 49 Показы\n«Немис олимларининг коронавирус икки йил давомида таркалиши буйича тахмини тугрими? Нега карантиндагилардан телефон олиб куйилади? Исирик юкумли касалликларга карши фойда берадими ва унинг брикетлари ихтирочиси ким? Беморлар даволанаётган шифохоналарнинг узи вирус учогига айланиб колмайдими?..»\nБугунги сухбатдошимиз бу ва бу каби саволларга жавоб бериш буйича энг ваколатли шахс – Вазирлар махкамаси хузуридаги Санитария-эпидемиология назорати давлат инспекцияси бошлиги, тиббиёт фанлари доктори, профессор Нурмат Отабеков.\n– Нурмат Сатиниязович, кеч булишига карамай тахририятга келганингиз учун ташаккур. Лекин тунги ташрифингиз сабаби тушунарли, хозиргина давлат рахбари бошчилигида асосан коронавирусга карши курашга багишланган селектор йигилишидан келяпсиз (сухбат 18 март соат 21.00 да ёзиб олинган).\n– Чиндан хам, хозиргина йигилишдан келяпман. Шунча йиллик тажрибам давомида давлат рахбарининг бирор юкумли касалликка бу кадар жиддий эътибор берганини курмаганман. Бугунги селектор вактининг тахминан етмиш фоизи айнан шу масалага каратилди. Президент хар бир жихатга олган холда аник чора тадбирларни белгилаб берди.\nМинг афсуски, шунча эхтиёт чоралари курилишига карамай бу касаллик авж олганидан 4 ой утиб, Узбекистон худудида хам кайд этилди.\n– Коронавирус Узбекистонда таркалиши буйича прогнозлар ишлаб чикиляптими, касалликнинг яна таркалишига кай даражада тайёрмиз?\n– Хар кандай юкумли касаллик, эпидемик жараён учта бугинга асосланади: манба, яъни касаллик учоги, юктириш йули ва юкувчи одам каби занжирлар булгандагина эпидемия тусини олади. Узбекистон республикасига вирус кириб келишининг олдини олиш буйича шунча чора-тадбирлар кулланишига карамай кириб келганининг сабаби – бу касалликнинг яширин даври 14 кунгача.\nБиз четдан кириб келувчиларнинг барчасини карантинга ололмаймиз ва бундай тажриба жахонда йук. Мисол учун, карантин эълон килинганидан кейин хам, чартер рейслар, поездлар ва автомобиллар оркали юртимизга 25 мингга якин киши кириб келган. Табиийки, бунча одамни 14 кун давомида карантинда саклаш нотугри булади. Шу боис, эпидемик нохуш худуддан келаётганларга алохида эътибор берилган холда хамма тепловизорлар оркали текширувдан утказилади. Шубха килинганлар тулик текширилади.\n– Муштарийлардан келган савол уринли: бемор деб назоратга олинган фукаролар изоляция килинган жойлар – муассасаларда ахвол кандай? Бу жойларда касаллик шифокорлар оркали одамларга юкмасмикан?\n– Бемор уз номи билан бемор, шифокор уз номи билан шифокор. Агар шифокор уз соглигидан куркиб, даволашдан бош тортса жавобгарликка тортилиши мумкин. Шифокорлар хар канча химояланмасинлар, кам микдорда вирус юкиши мумкин. Бунинг ортидан уларда иммунитет хосил булади. Мен Хитойнинг уша касаллик учоги булган Ухан шахрида булганман. 10 миллиондан ортик одам яшаган у шахарда вирусология тадкикоти билан шугулланувчи жуда йирик илмий марказ мавжуд ва биз улар билан меморандум хам имзолаганмиз. Ана шу шахарда ишлаган ёки яшаганларда иммунитет хосил булди ва айтиш мумкинки, айни шу штамм энди уларда касаллик чакирмайди.\n– Хитойлик шифокорларнинг юртимизга келиши гояси амалга ошяптими?\n– Бу масалага бевосита президентимиз эътибор каратган. Бош вазиримиз музокаралар олиб борган. Махсус самолётда хитойлик мутахассислар олиб келиниб, биздаги даволаниш усулларини куриб чикиш, бамаслахат кейинги чоралар режасини тузиш мулжалланган.\n– Касаллик таркалиши буйича тадкикот олиб борган немис мутахассислари бу вирус яна 2 йил давомида таркала боришини тахмин килишди. Коронавирусга карши вакцинани яратиш ва оммавий куллаш учун хам 2 йил вакт кераклиги хисоблаб чикилган. Бу маълумотлар тиббиётнинг бу синов олдида бутунлай ожизлигини билдирмайдими?\n– Биласизми, мана шундай мураккаб вазиятларда турли башоратчилар хам купайиб колади. Немис олимларининг иктидорига шубха килмаган холда илмий салохияти улардан кам булмаган бошка давлат олимларининг хулосаларини сизга айтмокчиман – бу вирус апрель-май ойларидаёк енгилади ва инсоният бу дарддан фориг булади.\nУрни келганда сизга бир маълумотни айтмокчиман – хар йили Германияда грипп касаллигидан 25 мингдан ортик одам нобуд булади. Холбуки, бу давлатдаги коронавирусдан улим курсаткичи 1 фоиздан сал ортикрок. Европадаги энг куп улим курсаткичи Италияда эканлигининг хам сабаблари аник – бу давлат ахолиси орасида кексалар жуда куп. Бу касаллик асосан кексаларда огир кечаётганини хисобга олсак хаммаси равшан булади. COVID-19 хар канча шов-шувларга сабаб булмасин, 80 фоиз холларда жуда енгил ва хатто умуман симптомларсиз кечади. 15 фоиз холларда енгил, факат тахминан 5 фоизда огир кечади. Шу 5 фоизнинг хам 90 фоизи кексалардир.\nУйлайманки, тез орада бу хам оддий касалликка, яъни организмимиз урганган штаммлардан бирига айланади ва бизга вакцина хам зарур булмайди.\n– Умуман, бемор билан контактда булганларни аниклашда эпидемиологик суриштирув шартларини тушунтириб берсангиз. Бунга ички ишлар хам жалб килиниши мумкинми?\n– Хар кандай касаллик суриштирувдан бошланади ва касаллик тарихида юкумли жихатларга алохида банд ажратилади. Шифокор-эпидемиолог кимдан бу касаллик юкиши мумкинлигини суриштиради, зарур маълумотларни йигади, контактда булганларни назоратга олади. Факат бошкаларга касаллик юктириши мумкин булганлар назоратдан ёки карантиндан буйин товласа, ички ишлар ва хукукни мухофаза килиш органлари вакиллари жалб килинади.\n– Карантинга олинганларнинг телефонлари олиб куйилаётгани тугрисидаги хабарлар канчалик асосли?\n– Бирортамиз хар канча укимишли булмайлик, бирор китобни телефончалик куп кулимизга олмаймиз. Замонамизнинг бу курилмаси танамиз аъзосига айланиб кетди гуё. Лекин телефон оркали касаллик юкиш хавфи жуда юкори ва уни купчилик кулма-кул килишга урганиб колган. Шу боис бу чора асосли. Аммо шундай килинган такдирда хам карантиндагиларнинг ташки олам билан мулокот килишлари чеклаб куйилмаган, улар учун махсус видеотелефонлар такдим этилган.\n– Касалликнинг мураккаб жихати, унинг аник даволаш тактикаси йук. Узбекистон кайси усулни кулламокда?\n– Шу пайтга кадар 82 минг одам даволаниб чикди. Биз мана шу тажрибани олишимиз керак ва хали расман тасдикланмаган булсада, аниклаш, даволаш ва одамлар орасига кайтаришда ЖССТнинг даволаш алгоритмидан фойдаланамиз.\n– Домла, муштарийларга оддий гигиена коидалари, тугри овкатланиш, турли тавсияларнинг кай бирига амал килишни яна бир бор эслатиб утсангиз.\n– Биз оддий гигиена коидалари – кулни совунлаб ювиш, огиз чайиб туриш, тишларни ювиб юришни унутаёздик. Мана шу синов бахона яна бир эслаб оляпмиз. Кул бериб куришиш урнига кадриятларимизга хос тарзда кулни куксимизга куйиб сурашишни ёдга олдик.\nШу кунларда турли-туман тавсиялар купайди. Кимдир сирка кислотани сувга аралаштириб огиз чайишни, кимдир саримсок ейишни тавсия килди. Мен уларга шу тавсияларни узлари синаб куришларини «маслахат берардим». Сиркали сув огиз бушлигининг шиллик каватини емириб, аксинча вирусга йул очади.\nШу уринда исирик буйича бир нарса айтиб берсам. Мен хозир дорихоналарда сотилаётган исирик брикетлари ихтирочиларидан бириман ва бундан жуда фахрланаман. Собик иттифок даврида бу восита буйича 13 мингдан ортик синовлар утказганмиз ва фойдали, янги дезинфекция воситаси дея тан олиниб, муаллифлик гувохномасини хам кулга киритганмиз.\n– Домла, мазмунли сухбатингиз учун ташаккур. Уйлайманки, кейинги сухбатимизда касалликка карши самарали даво усуллари кулланилаётгани, коронавирус енгилгани хакида гаплашамиз.\n– Мен президентимиз сузларини айтмокчиман. Биз хозир имтихон давридамиз. Мана шундай пайтда профилактика коидаларига амал килсак, катталар ёшларга урнак булсак, нафакат бу касаллик, бошка куплаб касалликларни хам енгиб утамиз.


Kutubxona - Said Anvar. Buni kalla deydilar (hajviya) / Kiril\nSiz shu sahifadasiz: Said Anvar. Buni kalla deydilar (hajviya) / Kiril\nМуаллифСаид Анвар Асар номиБуни калла дейдилар (ҳажвия)\nТилЎзб Ҳажм5KBБезатишUzgen (admin@kutubxona.com) Қўшилган2014/04/03 Манбаhttp://www.ziyouz.com/index...\nБуни калла дейдилар (ҳажвия)\nБизда атрофга разм солиш деган нарса йўқ. Бордию разм солганимизда қандай топқир, донишманд одамлар билан замондош эканлигимизни билардик, фахрланардик. Мана, шуларнинг биттаси Раҳмонназар. Уни биз ҳайдовчи деб юраверган эканмиз. Калласига шундай бебаҳо фикрларни жамлаган эканки, уларни эшитиб туриб бутун қишлоқ ёқасини ушлади.\nВоқеа оддий нарсадан бошланди. Матвали ака почтачи билан айтишиб қолди. Одатдаги ҳол: кимнидир нафақасини вақтида олиб келмаган ёки беш-ўн сўм «чиқим»ига ушлаб қолган — жанжал чиқади-да. Аммо бу галги жанжал юқори савияда, кўтаринки руҳда ўтди.\nҚаранг, Матвали акага ўн минг сўм, хотинига эса ўн икки минг сўм нафақа тайинланибди! Қани бу ерда адолат? Матвали ака ҳам туғилганидан буён пахтанинг ичида, хотини ҳам. Қайтанга, хотинидан кўп ишлаган бўлса ишлаганки, кам ишламаган.\nОдам тўпланди: сабзисига сув қўяётган Саримсоққўзи чиқди, кетмонининг лойи билан. Унинг ортидан аччиққина шолғом шўрвани терлаб ичиб, эндигина ёнбошламоқчи бўлиб турган Соли қассоб, сигирининг канасини тераётган Тошпўлат тоға... Улар сафига ҳатто бозордан келаётган Номозвой қопи билан, Урайим-тезоп тракторини йўл четига тўхтатиб, қўшилди. Аммо уларнинг бирортаси ҳам Матвали аканинг ўта мантиқли далилларига нисбатан жўяли жавоб айтишолмади. Аҳвол азбаройи танг бўлиб турганида, Раҳмонназар келиб қолди.\n— Заҳарли моддалар билан ёки ноқулай об-ҳаво шароитида ишлаганларга давлат «вредност», яъни қўшимча пул беради. Опамларга ана шунақа пул қўшиб беришган, — деди у кўрсаткич бармоғини юқорига кўтариб.\n— Ҳов, сен, каллангни ишлат! Заҳар сепилган ўша пахтанинг ичида менам ишлаганман. Ўша «вредносингни» олишга мениям юз фоиз ҳаққим бор, — бўш келмади ака.\n— Опамга қирқ градус иссиқда ишлаганлари учун қўшиб беришгани йўқ у пулни. Сиз илгарилари роса ичардингиз-а? — қўққис савол ташлади Раҳмонназар.\n— Ичган бўлсам, ичгандирман. Бунинг нафақага нима алоқаси бор, — юзини буриштирди Матвали ака.\n— Ичардингиз. Ичганда ҳам ҳар хил қўлбола, дудмал-чучук винолардан ичардингиз. Ҳар куни уйингизга маст бўлиб келардингиз. Опам билан бир уйда яшардингиз, тўғрими?\nЖавоб ўрнига ака носини четга юракдан чиқариб туфлади.\n— Опамларга, — Раҳмоннарзар ҳар сўзини таъкидлаб давом этди, — қирқ йилдан буён сиз билан яшаб, оғзингиздан чиққан ароқнинг сассиқ ҳидига мардона чидаб келишгани учун қўшимча пул берилган!\nБу гапдан кейин Саримсоқ кетмонининг орқасини зарда билан ерга урди. Султон қассоб қойил қолганлигини бошини чайқаб, «Ҳайт!» дейиш билан ифода этди. Урайим-тезоп трактори томон юраркан, Раҳмонназарнинг бошига имлаб, «Маладес, мана буни калла дейдилар. Бопладинг!» деди.\nБунақа топқирлик ҳамманинг ҳам қўлидан келавермайди-да. Xуллас Раҳмонназарнинг гапига ҳамма қойил қолди. Ҳатто Матвали ака хотини олдида тан бериб, баралла хитоб қилди:\n— Ичма, ичма, деяверардинг!.. Мана, ароқнинг ҳам фойдаси тегиб қолармикан!\n"http://www.kutubxona.com/wiki/index.php?title=Said_Anvar._Buni_kalla_deydilar_(hajviya)_/_Kiril&oldid=14593" dan olindi


Transparency International Қирғизистон божхонасидаги коррупция борасидаги журналистик суриштирувига эътибор қаратди\nЖаҳондаги коррупция даражасини таҳлил қилувчи ва коррупцияга қарши курашувчи Transparency International нохукумат халқаро ташкилоти «Суриштирув: қашшоқ мамлакатдан юз миллионлаб қандай олиб чиқилади»га эътибор қаратди.\n«Қирғизистондан давлат маблағлари мунтазам ва оммавий равишда ўғирланиши фош бўлди. Transparency Internationalишнидиққат билан кузатиб турибди ва тўлалигича суриштирув ўтказилишини талаб қилади», - дея ёзди ташкилот ўзининг Twitterдаги саҳифасида.\nХалқаро Transparency International ҳаракатига 1993 йилда асос солинган бўлиб, унинг 100 дан ортиқ мамлакатда бўлими бор.\nБундан ташқари, Суриштирув журналистика жамғармаси «Суриштирув: қашшоқ мамлакатдан юз миллионлаб қандай олиб чиқилади» журналистик суриштирувига оид ўзининг баёнотини тарқатди. Баёнотда таъкидланишича, жамғарма «мамлакат фуқароларининг мамлакатда қонунчиликни жорий қилиш бўйича натижалар ва шаффофлик йўқлиги борасидаги эътирозларига» қўшилади.\n«Биз жамоавий материаллда акс этган суриштирувдаги фактлар юзасидан, шунингдек суриштирувни олиб борган журналистларнинг ҳавфсизлигини таъминлаш масаласида зудлик билан чоралар кўрилишини талаб қиламиз. Биз Қирғизистондаги фуқаролик жамиятлари ва барча ОАВдаги ҳамкасбларимизни бирлашишга ва бу йўналишни қўллаб-қувватлашни, суриштирув журналистикаси жанрини кучайтиришда бирдамликка чақирамиз. Журналистларнинг коррупцияга қарши фаолиятига қарши чиқишларни Қирғизистон ва унинг халқига қарши чиқиш дея баҳолаймиз», -дейилади баёнотда.\nСуриштирув журналистика жамғармаси 2018 йил 14 сентябрь куни Қирғизистонда журналистиканинг мазкур жанрини ривожлантириш мақсадида ўз фаолиятини бошлаган.\n«Азаттық» радиоси коррупция ва уюшган жиноятчиликни тадқиқ қилиш Маркази (OCCRP) ва Kloop.kg сайти билан ҳамкорликда ўз суриштирувларининг иккинчи қисмини чиқарди, унда Қирғизистондан камида 700 млн доллар олиб чиқиб кетилгани таъкидланади. 10 ноябрь куни Истанбулда журналистик суриштирув фигурантларидан бири – келиб чиқиши уйғур бўлмиш хитойлик бизнесмен Айэркен Саймаити ўлдирилди. У журналистларга фирибгарликка Давлат божхона хизмати раҳбарининг собиқ ўринбосари Райимбек Матраимовнинг оиласи аралашиб қолганини айтган эди.\nҚР парламентининг депутати Искендер Матраимов акаси Райимбек Матраимов божхонадаги коррупцияга алоқадорлиги борасидаги хабарларни инкор қилди, унинг таъкидлашича, «журналистлар жиноятда гумон қилинганлардан олинган маълумотларга таянишган».\nПрезидент аппаратида суриштирув юзасидан изоҳ берилди. Президент матбуот котиби Толгонай Стамалиева «материалда қайд қилинган вазият эътиборсиз қолмайди, ҳуқуқ тартибот идоралари материалда акс этган фактларни инобатда олади» дея ишонтирди.


Ўзбекистон ташқи ишлар вазири Руминиянинг янги тайинланган элчисидан (...)\nЎзбекистон ташқи ишлар вазири Руминиянинг янги тайинланган элчисидан ишонч ёрлиқлари нусхаларини қабул қилиб олди\nЎзбекистон ташқи ишлар вазири Абдулазиз Комилов Руминия элчиси этиб тайинланган Даниел Кристиан Чобануни қабул қилди, деб хабар бермоқда «Дунё» АА мухбири.\nТИВ маълумотига кўра, ишонч ёрлиқлари нусхаларини қабул қилар экан, вазир элчини Ўзбекистонда иш бошлагани билан табриклаб, юксак ва масъулиятли лавозимдаги фаолиятида унга муваффақиятлар тилади.\nСуҳбат чоғида Ўзбекистон - Руминия муносабатларининг бугунги ҳолати ва ривожланиш истиқболлари, шунингдек, томонларнинг халқаро ташкилотлар доирасидаги ҳамкорлиги масалалари муҳокама қилинди. Савдо-иқтисодий алоқаларни кенгайтириш, ўзаро савдо ҳажмларини кўпайтириш, қўшма инвестиция лойиҳаларини амалга оширишга алоҳида эътибор қаратилди.\nДаниел Кристиан Чобану Ўзбекистонга тайинланганига қадар Руминия ташқи ишлар вазирлигида қўшни шарқ давлатлари билан сиёсат офиси раҳбари лавозимида ишлаган, ундан аввал мамлакатнинг Озарбайжондаги элчиси бўлган.\nУ 2012-2020 йилларда Руминиянинг мамлакатимиздаги дипломатик миссиясига раҳбарлик қилган элчи Ромео Станча ўрнини эгаллади.


Ahlisunnat.uz | Сатри аврат\nБош саҳифа / Ҳайз / Сатри аврат\n(Аврат ва мўминаларнинг ҳижоблари ҳақида)\nБир кимсанинг бошқа бирига кўрсатиши ва бошқаларнинг ҳам қараши ҳаром бўлган жойга - аврат жойи дейилади.\nЭркакларда аврат киндикдан тизза кўзининг тагигачадир. Тизза авратдан ҳисобланади. Ҳанафий мазҳабида ўша жойлари очиқ ҳолда ўқилган намоз қабул бўлмайди. Намозда вужуднинг бошқа қисмларини ҳам беркитиш, масалан: қўлларни, бошни ёпиш ва пайпоқ кийиб намоз ўқиш Ҳанафийда эркакларга суннат. Бу аъзоларни ҳеч қанақа заруратсиз очиб, намоз ўқиш макруҳдир.\nХоним (хотин-қиз)ларнинг юзи ва кафтларидан бошқа бутун аъзолари, қўлларнинг усти, соч, оёқлар тўрт мазҳабда ҳам аврат ҳисобланади. Аёлларга юз ва кафтдан бошқа бутун узвларини ёпишлари фарздир. Аврат аъзоларидан бирининг тўртда бир қисми, бир рукн бўйича (миқдорида) очиқ қолса, намоз бузилади. Агар ундан кам муддат очиқ қолса, макруҳ бўлади. Ва намоз бузилмайди. Либос ёки рўмол юпқа бўлиб ичидаги аъзонинг шакли кўринадиган, ёхуд либос шаффоф бўлиб тананинг ранги билинадиган бўлса, динимизда бундай либоснинг ҳукми - кийилмаган, яъни очиқ бўлиб ҳисобланади.\nАёлларга ёлғиз пайтларида намоз ташқарисида, киндик билан тизза оралиғини ёпишлари фарздир. Орқани ва қоринни ёпиш эса, вожиб; бошқа узвларнинг ёпилиши-да одобдандир.\nРасулуллоҳ «саллолоҳу алайҳи ва саллам» айтдиларки:\n«Бегона аёлга шаҳват билан қараган кимсанинг кўзларига олов тўлдирилиб, дўзахга ташланади. Бегона аёл билан қўл олишган кимсанинг қўллари энсасидан боғланиб, дўзахга ташланади. Бегона аёл билан заруратсиз шаҳват-ла гаплашганлар, ҳар бир сўзлари учун минг йил дўзахда азоб чекишади.»\nБошқа бир ҳадиси шарифда: «Қўшнининг хонимига (аёлига) ва дўст-биродарларнинг хонимларига шаҳват билан қараш, бегона хотинларга қарашдан ўн марта баттар гуноҳдир. Турмушга чиққан жувонларга қараш, қизларга қарашдан минг карра ортиқроқ гуноҳдир. Зино гуноҳининг даражалари ҳам юқоридагидай бўлади.» - дейилди.\nРасулуллоҳ “саллаллоҳу алайҳи ва саллам” буюрдиларки: «Ё Али! Тиззангдан юқорисини очма ва хоҳ тирик, хоҳ ўлик ҳеч кимсанинг тиззасидан юқорисига қарамагин!»\n«Аврат жойларингизни зинҳор очмангиз! Чунки ёнингизда сиздан ҳеч қачон ажралмайдиган кимасалар бор. Улардан ҳаё қилинг ва ҳурмат кўрсатинг.» [Улар ҳафаза, яъни елкадаги малаклардир.]\n«Авратингни ёпгин. Жуфти ҳалолинг ва канизагингдан (қул, чўри) бошқа ҳеч кимга кўрсатма. Ёлғиз қолганингда эса, Аллоҳу таолодан ҳаё қилгин.» «Ўзини аёлларга ўхшатадиган эркакларга ва эркакларга ўхшатадиган аёлларга Аллоҳнинг лаънати бўлсин.»\n«Бир қизнинг гўзаллигини кўрган кимса, дарҳол кўзларини ундан олиб қочса, Аллоҳу таоло унга бир ибодатнинг лаззатини эҳсон этадики, ўша кимса бу лаззатни дарров ҳис қилади.» «Аврат жойини очганлар ва бошқасининг авратига қарайдиганларга Аллоҳу таолонинг лаънати бўлсин.»\n«Ўзини бир қавмга ўхшатган кимса ўшалардан бўлади»\nДемак ахлоқини, юриш-туришини, ишларини ва ибодатларини бошқаларга ўхшатадиган кимса, ўшалардан бўлар экан. Модага, кофирларнинг одатларига эргашадиганлар, ҳаром ишларга “санъат асари”, ҳаром ишни касбга айлантирганларга эса “санъаткор”, дейдиганлар бу ҳадиси шарифлардан ибрат олишлари, қўрқишлари ва бу ғафлатдан уйғонишлари лозим.\nЭркак эркакнинг, аёл ҳам аёлнинг аврат аъзоларига қарамаслиги керак. Бундан кўриниб турибдики, эркакнинг аёлга ва аёлнинг ҳам эркакни аврат жойига қараши ҳаром бўлганидек, эркакка эр кишининг, хотинга ҳам аёл кишининг аврат жойига қараши ҳаромдир.\nЭркакнинг эркак учун ва аёлнинг аёл учун қараши ҳаром бўлган аврат маҳалли - тизза билан киндик орасидир. Эркакнинг, бегона аёл учун ҳам аврат маҳалли - тизза билан киндик ораси бўлиб саналади. Аёл кишининг, бегона эркак учун аврат жойи эса, кафтлари ва юзидан бошқа бутун баданидир. Бегона аёл (қиз)нинг аврат жойига шаҳватсиз қараш ҳам ҳаромдир.\nКўрпа тагида яланғоч ётган касал, бошини кўрпага буркаб ётган ҳолда намоз ўқиса, намозни яланғоч ўқиган бўладики, бу жоиз эмас. Бошини кўрпадан чиқариб ўқиса, кўрпа билан баданини ёпиб ўқиган бўлиб, жоиз бўлади.\nБир эр киши, уйланиш абадиян ҳаром бўлган ўн саккизта маҳрам аёл ва қизнинг бошига, юзига, бўйнига, қўлларига, тиззадан паст болдирига агар шаҳватсиз қарай олишга кўзи етса, қараши мумкин. Бу қариндош аёлларнинг кўкракларига, қўлтиқларига, сонларига, тиззаларига ва орқаларига қарашга бўлмайди. Қараши мумкин бўлган аъзоларига агар шаҳватсиз қарай олмаса, қарамаслиги керак.\nБир аёл киши (қиз) учун, ўзининг тоға, амаки, амма ва холасининг ўғиллари ҳам бегона, яъни номаҳрам ҳисобланади. Почча ва қайинлари ҳам бегона - номаҳрам ҳукмидадир. Улар билан гаплашиши, ҳазиллашиши ва ёлғиз қолиши ҳаромдир. Ўғил бола учун ҳам ўз тоға, амаки, амма ва холасининг қизлари билан, болдизи ва янгаси билан узрсиз гаплашиши ҳаромдир.\nБир эркак ҳаёти бўйича қуйидаги ўн саккизта [маҳрам] хотин-қизга уйлана олмайди. Бу ўн саккиз аёл унинг маҳрами, яъни қариндошидир. Улар билан гаплашиши, ёлғиз қолиши мумкин. Бир аёл киши учун ҳам ўн саккизта эркак абадиян ҳаром бўлиб, буларга маҳрам дейиладики, шахснинг ақраболаридир:\nНАСАБ ОРҚАЛИ ҚАРИНДОШ БЎЛГАНЛАР:\n(ота ва онанинг оталари)\n(ота ва онанинг оналари)\nЎғли ва ўғлининг ўғли. (невара)\nҚизи ва қизининг қизи. (невара)\nАка ёки уканинг ўғли.\nОпа ёки сингилнинг қизи.\nОпа ёки сингилнинг ўғли.\nАка ёки уканинг қизи.\nАмаки ва тоға.\nАмма ва хола.\nСУТ ОРҚАЛИ ҚАРИНДОШЛИК:\nСутота ва сутонасининг оталари. (боболари)\nСутона ва сутотасининг\nСут ўғли, сут ўғли ва сут қизининг ўғиллари.\nСут қизи, сут қизи ва сут ўғлининг қизлари.\nЭмчакдош опа-сингилининг ўғиллари.\nЭмчакдош опа-сингилининг қизлари.\nЭмчакдош ака-укасининг ўғиллари.\nЭмчакдош ака-укасининг қизлари.\nСут амаки ва тоғалари.\nСут амма ва холалари.\nНИКОҲ ОРҚАЛИ ҚАРИНДОШЛИК:\nАврат маҳаллари очиқ ҳолда ташқарига чиқадиган ва бошқаларнинг аврат жойларига қарайдиган эркак ва аёллар, Жаҳаннамнинг шиддатли оловларида азобга дучор қилинадилар.


Вазирлик ва идораларда кадр сиёсатини баҳолаш бўйича рейтинг жорий қилинади – Газета.uz\nLotinchada 14 май 2022, 16:56 Сиёсат\nВазирлик ва идораларнинг инсон ресурсларини бошқариш бўйича фаолиятини баҳолаш тартибини жорий этиш кўзда тутилмоқда. Президент ҳузуридаги Давлат хизматини ривожлантириш агентлиги департамент мудири Илҳом Қурбонов бу қандай амалга оширилишини тушунтириб берди.\nУнинг сўзларига кўра, ҳар ярим йилликда давлат орган ва ташкилотларининг кадр сиёсатини баҳолаш бўйича рейтинг эълон қилиб борилади.\nЯнги тартиб учун 1 ой давомида хорижий тажриба, икки ҳафта давомида 15 дан ортиқ вазирлик ва идоралар мутахассислари иштирокида ўрганишлар олиб борилган. Натижада 10 та асосий ва қўшимча индикаторли рейтинг тизими яратилди. «Рейтинг ҳам баҳоловчи ташкилот, ҳам баҳоланаётган субъект ташкилот томонидан биргаликда ишлаб чиқилди. Яъни бу билан ўйин қоидаларига ҳамма рози бўлди», — деди Илҳом Қурбонов.\nБунда, қўйидаги Баҳолаш индикаторлари ва уларни ҳисоблаш усулларидан фойдаланилади:\nдавлат ташкилотидаги вакансиялар даражаси;\nвакант лавозимларнинг ёпилиш муддати;\nдавлат ташкилотидаги қўнимсизлик даражаси;\nинсон капиталини ривожлантириш коэффициенти;\nходимларнинг юқори малака даражаси кўрсаткичи (фан номзоди, фалфаса доктори, фан доктори);\nхалқаро эътироф этилган рейтинг берувчи ташкилотларнинг юқори 500 талик рўйхатига киритилган хорижий ОТМларни тамомлаган ходимлар сони;\n«Ягона миллий меҳнат тизими» идоралараро дастурий-аппарат комплексида мажбурий рўйхатдан ўтказиш даражаси;\nмаълумотларни ўз вақтида ва хатосиз тақдим этганлик бўйича;\nумумий ходимлардаги хотин-қизлар улуши;\nумумий ходимлардаги ёшлар улуши.\nАгентлик мутахассисининг таъкидлашича, биринчи ўринда вазирлик ва идоралардаги вакант ўринларни камайтиришга эътибор қаратилади.\n«Бу нимага керак? Эртага ташкилотда қайсидир лавозим вакант бўлса, унга тегишли функция табиий равишда ҳозирги кунда бошқа функцияни бажараётган ходимга юкланади. Ва бу ходимда қўшимча иш ҳажмини пайдо қилади. Бу ўз навбатида қатор муаммоларга — меҳнат режимини бузилиши, дам олиш кунлари ишлаши ёки ўша функцияни умуман бажарилмаслигига — олиб келади», — деди у.\nРейтинг баҳолари формула орқали 100 баллгача асосий ва 20 баллгача қўшимча баллари асосида аниқланади:\n«Аъло» даража — 81 баллдан 100 баллгача;\n«Яхши» даража — 71 баллдан 80 баллгача;\n«Қониқарли» даража — 55 баллдан 70 баллгача;\n«Қониқарсиз» даража — 54 баллгача.\nБаҳолашдаги индикаторлар кўрсаткичлари «Ягона миллий меҳнат тизими» идоралараро дастурий-аппарат комплексига интеграция қилинган «Давлат фуқаролик хизмати ягона электрон ахборот-таҳлил тизими» дастурий-аппарат комплекси орқали аниқланади.\n«Вазирлик ва идораларнинг штатлари, таркибий тузилмалари, лавозимлари, ходимлари маълумотлари, вакансиялар, малака даражалари — ҳаммаси автоматик тарзда чиқади. Эртага бизга ҳам эътироз бўлмайди. Ўтириб, Excel`да ҳисоблаш 20 асрда қолиб кетди. Биз буни ҳар 6 ойда эълон қиламиз. Декин ундан олдин ҳурматли вазирлик ва ташкилот раҳбарияти мана шу кўрсаткичларда муаммо бор, эътибор қилиб қўйинглар, яқинда рейтинг эълон қиламиз деб айтамиз. Шу орқали кадрлар сиёсатини яхшилаймиз», — деди у.\nУ шунингдек, ҳозирги кунда вакант лавозимларни ёпиш муддати 20 кун этиб белгилангани, бироқ ҳамма ҳам бунга амал қилмаётганини айтиб ўтди.\n«Баъзида номзодларимизнинг танлов комиссиялари томонидан муносиб деб топилмаслиги, янада яхшироқ номзод топиш учун қайта танловлар ўтказилиши вакант лавозимлар ёпилмаслигига олиб келаяпти», — деди Илҳом Қурбонов.\nБундан ташқари, ташкилотларнинг қўнимсизлик даражаси ҳам баҳоланиши айтилди. Агентлик вакили ташкилотда маълум бир муддат ичида ходимларнинг тез-тез ишдан бўшаши иш муҳитининг ёмонлигидан дарак беради.\n«Ташкилотда иш муҳити яхшилиги, бақарорлиги, психологик ва корпоратив маданият яхшилиги „қўнимсизлик“ даражасида кўринади. Агар жуда кўп ходим ишдан бўшаб кетган бўлса, демак қўнимсизлик даражаси юқори ва қанақадир муаммо борлигини билдиради», — деди у.


«Динамо»нинг аввалги мавқейини тиклашга интиламиз». Ҳаким Фузайлов 20 йил ўтиб Самарқандга қайтгани ва Маҳмуд Раҳимовга берган ваъдаси ҳақида\nДушанба, 18 Январ\nКуни кеча «Динамо» жамоаси қароргоҳида клуб раҳбарияти иштирокида йиғилиш ўтказилиб, тожикистонлик таниқли мураббий Ҳаким Фузайлов «Динамо» жамоаси бош мураббийи сифатида таништирилди. Узоқ йиллардан кейин Самарқанд клубида яна иш бошлаган Ҳаким Қаюмович билан учрашиб, «Динамо» олдига қўйилган мақсад ва вазифалар, мураббийнинг 2000-йилларда Олий лигадаги фаолияти ҳақида суҳбатлашдик.\n- Ҳаким Қаюмович, қарийб 20 йиллик танаффусдан кейин сизни Самарқандда кўриб турганимиздан хурсандмиз. Аввало, «Динамо»дан тушган таклиф ҳақида гапириб берсангиз...\n- Авваламбор, мен ҳам Самарқанддек қадимий ва ажойиб шаҳарга яна қайтганимдан жуда ҳам хурсандман. Самарқанддек катта вилоят ва шаҳарнинг бош жамоаси «Динамо»ни бошқариш мен учун катта шараф. Сабаби бу жамоанинг катта тарихга эга эканлигини жуда яхши биламан. Сўнгги мавсумда Тожикистоннинг «Хўжанд» клубида фаолият юритдим ва йил якунида жамоа билан чемпионатда 2-ўринни эгаллаб, ОФК Кубоги мусобақасига йўлланма олгандик. Бу йил ҳам келишувни узайтириш масаласи турганди. Аммо бир неча кун олдин Самарқанддан қўнғироқ бўлиб, «Динамо» раҳбариятидан таклиф олдим. Ўзбекистонга қайтиш масаласини узоқ ўйлаб ўтирганим йўқ. Клуб билан бир йиллик шартнома имзоладик. Қўйилган вазифани бажарсак, мавсум якунида келишув узайтирилади.\n- «Динамо»нинг сўнгги мавсумда Суперлигага чиқа олмай, Про лигада қолганидан хабарингиз бор. Бунгача асосан Олий лигаларда ишлаган мутахассис сифатида айтингчи, бу таклифни қабул қилишингизга энг муҳим жиҳат нима бўлди?\n- Албатта, клубнинг вазиятидан хабардорман. Ҳар ҳолда Ўзбекистонда кўп йиллар ишлаганим туфайли бу мамлакат чемпионатини ҳам кузатиб келаман. Бунгача асосан юқори лигаларда ишлаган мураббийнинг қуйи лигада фаолият бошлаши кўпчиликни ажаблантириши мумкин. «Динамо»га келишимнинг энг асосий сабаби, бу жамоа менга бегона эмаслиги, мураббийлик фаолиятимдаги дастлабки қадамларни айнан Самарқандда ташлаганим ва Ўзбекистондаги энг яхши натижаларимдан бири билан ҳам айнан «Динамо» билан эришганим муҳим ўрин тутди. Клуб раҳбарияти билан гаплашганимда жамоа олдидаги вазифа Суперлигага чиқиш эканлиги мени бу ерда иш бошлашимга сабаб бўлди. Ҳар ҳолда Самарқанддек катта вилоят ва қадимий шаҳар жамоаси фақат Суперлигада бўлиши керак.\nУмуман олганда, Ўзбекистон чемпионатига қайтишни истадим. 2012-2014 йиллар давомида Тошкентнинг «Локомотив» клуби бош мураббийи сифатида совринли ўринларни эгаллагандик. Унгача Россиянинг «Локомотив» Москва, «Ростов», «Терек» клубларида, кейин эса 2016-2018 йилларда Тожикистон миллий жамоаси ва Душанбенинг кўп карра чемпиони «Истиқлол» жамоаси бош мураббийи сифатида ишладим. Йиллар ўтиб, яна Ўзбекистонга қайтганимдан хурсандман.\n- «Хўжанд» клуби билан сўнгги мавсумда Тожикистон Олий лигаси кумуш медалига эга чиқиб, ОФК Кубогига йўлланма олган эдингиз. Бу жамоани тарк этиш осон бўлмагандир?\n- Самарқанддан таклиф тушгач, Хўжанд клуби раҳбарияти билан гаплашиб олдим ва улар менинг қароримга ҳурмат билан муносабатда бўлиб, ўзаро дўстона хайрлашдик. Янги мавсумда ҳам катта мақсадларни кўзлаган собиқ жамоамга омад ва зафарлар тилаб қоламан.\n- «Динамо»да ишга киришганингизга кўп бўлмади, жамоа билан яқиндан танишаяпсиз. Сизнингча, жамоанинг ҳозирги потенциали қай даражада ва таркибда қандай ўзгаришлар кузатилиши мумкин?\n- Жамоа билан бирга ҳали энди уч кун ишладим. Клубдаги маҳаллий мураббийлар ёрдам беришда давом этишади. Уларнинг аксари шогирдларим. Билишимча, ўтган йилги ўйинчилардан таркибни жуда кўп футболчилар тарк этган. Ҳозирда қўл остимда 30 нафарга яқин футболчи бўлса-да, таркибнинг жуда катта қисми ҳали тажрибага эга бўлмаган маҳаллий ёш футболчилар ва академия тарбияланувчилари. Яқин кунларгача уларнинг барчасига имконият бериб, кўрикдан ўтказамиз. Аммо клуб олдидаги вазифадан келиб чиқиб, жамоа таркиби кучайтирилиши шарт. Айнан ҳозирдан бошлаб, аллақачон таркибни кучайтириш масаласи билан шуғулланишни бошладик. Таркибимизга легионерларни ҳам чақиришимиз мумкин. Чунки натижага эришиш учун ёрдам берадиган маҳоратли футболчилар бизга жуда зарур. Яқин 10 кун ичида таркибни шакллантириб, қандай ўйинчилар билан ишлашим борасида аниқ тасаввур уйғониши лозим.\n- Жамоанинг дастлабки режаларни тузишга улгурдингизми?\n- Албатта, бу борада узоқ ўйлашга вақт бўлмайди. Тайёргарлик масаласини раҳбарият билан муҳокама қилдик. Унга кўра, январь ойи якунига қадар тайёргарлик ишлари Самарқандда ўтказилади. Февралдан эса Тошкентда ўқув-машғулот йиғини ташкил этиб, асосан назорат баҳсларида майдонга тушамиз, таркибни кучайтирамиз.\n- «Динамо»нинг Ўзбекистон чемпионати тарихидаги энг яхши натижаси айнан сизнинг қўл остингизда қўлга киритилгани, қолаверса янги бош мураббий сифатида самарқандлик минглаб мухлислар сиздан жамоани Суперлигага олиб чиқишингизни кутаётганлиги аниқ. 2000 йилги ва ҳозирги ташрифингизни таққослаб, қандай фарқларни кўрасиз?\n- Самарқандга биринчи ва иккинчи марта иш бошлашим орасида 20 йиллик катта оралиқ бўлса-да, ўшанда ҳам, ҳозир ҳам олдимда асосий вазифа юқори ўринларни эгаллашдир. Кечагидек ёдимда, 1999 йилда «Динамо» бош мураббийи раҳматли Маҳмуд ака Раҳимов мени бирга ишлаш учун Самарқандга чақирганди. Ўшанда 2000 йилда бирга ишлашга ваъда бергандим. Аммо кўп ўтмай, 1999 йилнинг декабрь ойида Маҳмуд ака Раҳимов Тошкент – Самарқанд трассасида автоҳалокатга учраб, вафот этди. Унга ваъда бериб қўйганим учун мени Самарқандга чақириб бош мураббий сифатида тайинлашди. Клубга эътибор кучли эди. Маҳмуд ака Раҳимов «Динамо»да яхши жамоа шакллантириб бўлганди, мен эса жамоани яна бироз шакллантиргандим, холос. «Динамо» таркибида ўша даврнинг энг кучли футболчилари, миллий жамоа аъзолари йиғилганди. Самарқанд вилоят ҳокимияти ва мухлисларнинг қўллаб-қувватлашлари эвазига «Динамо» ҳеч кимдан қўрқмайдиган жамоага айланганди. Ўзбекистон кубоги финалида «Дўстлик» жамоасига қарши майдонга тушгандик, Осиё кубок эгалари кубогида иштирок этгандик. Мавсумни яхши бошлаган бўлсак-да, якунда 4-ўринни эгалладик. Билишимча, бу натижа «Динамо»нинг Олий лигадаги энг яхши натижаси бўлиб қолмоқда. Ўшанда Самарқанддаги ҳар бир ўйинимиз шаҳарда мухлисларнинг байрамона атмосферасига сабаб бўларди, ҳар ўйинда 20-30 минг томошабин стадионни тўлдириб ўтирарди. Ҳозиргача ўша даврларни эслаш ёқимли.\nБу йил ҳам жамоа ўзи иштирок этадиган турнирда ғолиблик учун тўп суриши вазифаси қўйилган. Раҳбарият ва самарқандлик мухлисларнинг қўллаб-қувватлашлари остида «Динамо»нинг аввалги мавқейини тиклашга бор куч ва тажрибамни ишга солиб, клубни Суперлигага олиб чиқишга интиламиз.\nҲаким Қаюмович Фузайлов\nТуғилган йили: 1964 йил, 12 август куни\nТуғилган жойи: Тожикистон, Душанбе шаҳри.\n1982-1983 йиллар - «Пахтакор» (Қўрғонтепа, Тожикистон)\n1986-1992 йиллар - «Помир» (Душанбе)\n1992-1995 йиллар - «Локомотив» (Москва)\n1995-1997 йиллар - «Арсенал» (Тула, Россия).\n1992-1996 йил – Тожикистон миллий жамоаси.\n1998-1999 йиллар - «Бухоро»\n2000-2002 йиллар - «Динамо»\n2003 йил - «Андижон»\n2004 йил - «Титан» (Россия)\n2005 йил - «Локомотив» (Калуга, Россия)\n2005-2009 йиллар - «Ростов» (Россия), ёрдамчи мураббий\n2009-2011 йиллар - «Локомотив» (Россия), селекционер мураббий\n2012-2014 йиллар - «Локомотив» (Тошкент)\n2015 йил - «Терек» (Россия) селекционер мураббий\n2016-2018 йиллар – Тожикистон миллий жамоаси\n2018-2019 йиллар - «Истиқлол» (Душанбе)\n2020 йил - «Кўктош» (Тожикистон)\n2020 йил - «Хўжанд» (Тожикистон).\n2021 йилдан «Динамо» бош мураббийи.\nДинамо Ҳаким Фузайлов


04.05.20 11:04\tmsk\nХитой расмийлари зарур медикаментлар ва медицина ниқобларинининг захирасини тўплаб олиш учун COVID-19 эпидемиясининг авж олиш кўламини яширган, дея хабар беради Associated Press агентлиги АҚШ Ички хавфсизлик вазирлигининг ҳисоботига таянган ҳолда.\n1 май куни тайёрланган ушбу тўрт саҳифалик ҳужжатда айтилишича, Хитой январь ойининг бошида дунё ҳамжамиятидан пандемиянинг “жиддийлигини атайлаб яширган”. “Хизмат юзасидан фойдаланиш учун” белгиси қўйилган маърузада айтилишича, Хитой коронавируснинг юқумли эканлиги ҳақида Жаҳон соғлиқни сақлаш ташкилотини (ЖССТ) огоҳлантирмаган ҳамда юзни тўсувчи ниқоблар, жарроҳлик ҳалатлари ва қўлқоплар импорти ҳажмини кескин тарзда кўпайтириш билан бирга, хориждан медикаментлар буюртма қилиш имкониятини қўлга киритган.\nХитой ЖССТга эпидемиянинг авж олаётгани ҳақида фақат 31 декабрда маълум қилган, АҚШдаги касалликлар назорати ва профилактикаси марказлари билан 3 январда боғланган ва фақат 8 январга келиб қўзғатувучи коронавирус сифатида ошкора идентификация қилинган. Хитойлик масъул амалдорлар шифокорларга маълумотларни ошкор этмаслик тўғрисида буйруқ бердилар ҳамда вируснинг таҳдидини камайтириб кўрсатдилар. Шу билан бирга, дея хулоса қилади жосуслик хизмати, Хитой ҳукуматининг кўплаб хатоликлари бюрократик тўсиқлар ва ахборот устидан ўрнатилган қатъий назорат билан чамбарчас боғланган.\nОлдинроқ Австралия нашри бешта мамлакат махсус хизматлари (“Беш кўз” махсус хизматлари уюшмаси) тақдим этган маълумотларга таянган ҳолда Австралия билан АҚШ вирус Ухань лабораториясида яратилгани борасида ҳамфикр эмас, дея маълум қилди. Австралия махсус хизматлари Хитой ҳукуматининг тахминига қўшилиб, вирус бозорда пайдо бўлган, унинг лабораториядан сизиб чиқиш эҳтимоли бор-йўғи 5 фоиз, деган тахминни қўлламоқда. Ҳолбуки, АҚШ вирус айнан лабораторияда яратилган деган фикрда қатъий турибди.\nКоронавирус тарқалиши учун масъулиятни Хитой зиммасига юклаган Дональд Трамп маъмурияти ва давлат котиби Майк Помпео томонидан танқиднинг кучайиши ортидан Хитойга қарата янги айбловлар кўтариб чиқилмоқда.\nЖон Ҳопкинс университети маълумотига кўра, ўтган тунда дунё бўйлаб коронавирусга чалинганлар сони 3,5 миллиондан ошиб кетди. АҚШ касалликни юқтириб олган одамлар сони бўйича ҳам (1,1 миллиондан зиёд), ўлганлар сони бўйича ҳам (67,4 минг) биринчи ўринда мустаҳкам ўрнашиб олган. Иккинчи ўринда Испания (217,5 минг), учинчида — Италия (210,8 минг), ундан кейинги ўринда Буюк Британия (187,8 минг), Франция (168,8 минг) ва Германия (165,6 минг). Россия касаллик юқтириб олганлар сони бўйича еттинчи ўринга кўтарилди (134,6 минг).


ЎзА - Бир кунлик сусткашлик бутун мавсумга зарар келтириши мумкин\n16.08.2018 19:53 Чоп этиш версияси\nПрезидентимизнинг 2017 йил 15 сентябрдаги “2018 йилда қишлоқ хўжалиги экинларини оқилона жойлаштириш чора-тадбирлари ва қишлоқ хўжалиги маҳсулотлари етиштиришнинг прогноз ҳажмлари тўғрисида”ги қарори ижроси доирасида Ўзбекистон Республикаси Бош прокуратураси ҳузуридаги агросаноат мажмуи ва озиқ-овқат хавфсизлиги таъминланиши устидан назорат қилиш инспекциясининг Навоий вилояти бошқармаси томонидан ҳам кундалик назорат тадбирлари ўтказилмоқда.\n– Ўрганишлар мавжуд 804 та культиватордан 529 таси ишлатилгани, қолганлари культивацияга жалб қилинмаганини кўрсатди, – дейди инспексия вилоят бошқармаси бош инспектори М.Мансуров. – Ишчи органлари носоз культиваторларни ғўза парваришига жалб қилиши оқибатида сифатсиз культивациялаш ҳолатларига йўл қўйиб келинган. Жумладан, Кармана туманида 120 та культиватордан фақат 52 таси ишга жалб этилган. Чопиқ тракторлари ҳимоя воситалари билан жиҳозланмаган, культиваторларни “балиқ сирти” қилиб ўраш ишлари ниҳоясига етказилмаган. Шунингдек, Қизилтепа, Хатирчи, Навбаҳор туманларида ҳам ғўза агротехник тадбирларида юқоридаги каби қатор камчиликлар аниқланди.\nЎрганишлар давомида инспекция ташаббуси билан қўшимча 15 та техника культивация ишларига жалб этилди ҳамда 22 культиваторнинг бутлиги, ишга яроқлилиги кўздан кечирилиб, тўлиқ таъмирланди.\nШунингдек, вилоятда 2018 йил дефолиация мавсумида 151 та ОВХ пуркагичи иштирок этиши режалаштирилган бўлиб, бугунги кунда уларнинг 10 таси носоз ҳолда экани аниқланди. Мисол учун, Хатирчи туманидаги “Ҳамро бобо” фермер хўжалигига тегишли пуркагичнинг ҳаракат узатиш мосламаси носозлиги, сув фильтрлари, мономерт ҳамда шланглари яроқсизлиги маълум бўлди. Кармана, Навбаҳор, Конимех ва Қизилтепа туманларида ҳам худди шундай камчиликларга йўл қўйилган.\nВилоятда парваришланаётган ғўза майдонларида агротехник тадбирларни сифатли ўтказиш учун 53 та механизаторлар уйи ташкил этилган. Ушбу масканларда механизаторларнинг дам олиши учун шароит яратилган бўлса-да, айрим туманларда бир қатор камчиликлар мавжуд. Айни пайтда мазкур нуқсонларни бартараф этиш бўйича ишлар олиб борилмоқда.\nМавсумнинг қурғоқчил келиши сувдан самарали фойдаланиш ва исрофгарчиликка йўл қўймаслик, ғўза парваришланаётган майдонларни навбатлаб, шарбат усулида суғориш ишларини ташкил қилишни талаб этмоқда. Бироқ, бу борада ҳам айрим фермер хўжаликлари томонидан жиддий хатоликларга йўл қўйилаётир. Жумладан, Қизилтепа туманидаги “Нигорабону Севарахон” фермер хўжалигининг 6 гектар ғўза майдонига сув таралгани, лекин сувчиларнинг эътиборсизлиги ва суғориш ишларининг қаровсиз қолдирилгани туфайли 0,30 гектар майдон кўллатиб юборилгани аниқланган. Ушбу ҳолат юзасидан фермер хўжалиги раҳбаридан тушунтириш хати олинди.


Калифорниядаги ўрмон ёнғинларидан фоторепортаж - BBC News O'zbek\nШтатда табиий офатга тайёргарликнинг олий даражаси киритилган. Лос-Анжелеснинг бўлгаларида бир неча соат ичида ёнғиннинг 6 йирик манбаси пайдо бўлди ва 10 минглаб гектарга ёйилди.\nОлов билан курашиш учун қўшни штатлар билан қўшиб ҳисоблаганда 5700 ўт ўчирувчи ташланди. Вентура округидаги "Томас" олов ўчоғи энг йириги ҳисобланади. У аллақачон 430 уйнинг кулини кўкка совурди.\nХавфли минтақалардан қарийб 200 минг аҳоли кўчирилди. Уларнинг кўпчилиги бостириб келаётган оловдан қутилиш учун уйларини ярим тунда ташлаб чиқишга мажбур бўлган.\nУч ўт ўчирувчи жароҳат олди, юзлаб бинолар йўқ қилинди. Машина ичида оловдан қочаётган маҳал жон таслим қилган аёлнинг жасадини топишди.\nСунъий йўлдошлардан олинган суратларда "Томас" ёнғин ўчоғини акс этган. Унинг Тинч океани соҳилларига етиб борганини кўриш мумкин. Президент Трамп Калифорнияда фавқулотда ҳолат эълон қилиш бўйича федерал миқёсда фармон қабул қилди.\nЁнғин Калифорния штати қишлоқ хўжалигига катта зарба бергани ҳақида хавотирлар бор. Олов авокада экиладиган йирик плантацияларни йўқ қилган. АҚШнинг тахминан 90 % авокадаси Калифорнияда етиштирилади. Бу соҳа штатга кўп миллионли даромад келтиради.\nЁнғин Лос-Анжелес туманларидаги аҳоли яшайдиган массивларни вайронага айлантирган. Бой туман бўлмиш Бель-Эйрда олов туфайли аҳоли томонидан қолдирилиб кетилган кўплаб кошоналар жабр кўрган.\nШунга қарамасдан ҳукумат пайшанба куни айрим округларда эвакуация буйруғини бекор қилди. Бу одамларга қолдириб кетган уйларига қайтиш ва зарар миқдорини аниқлашга имкон беради. Шанба куни ўт ўчирувчилар оловнинг айрим манбаларини назоратга олишни уддалаган.\nҲижобини ечишга мажбурланган муслима 85 минг долларли бўлди\nКалифорнияда норасида қизлар савдоси


Илон Маск Tesla 2016 йилнинг биринчи ярмида муваффақиятсизликка учраганини тан олди\n22:45 / 04.08.2016\nЭлектрокарлар ишлаб чиқарувчи Tesla Motors Inc компанияси 2016 йилнинг биринчи ярмида керакли миқдорда автомобиллар ишлаб чиқара олмаганини тан олди, деб хабар бермоқда Reuters ахборот агентлиги.\nКомпания ҳисоботига кўра, у 80 мингта режалаштирилган автомобиль ўрнига 30 мингта автомобиль ишлаб чиқара олган. 2016 йилнинг 2-чорагида мижозларга 17 мингта автомобиль етказиб бериш мақсад қилинганди, бироқ 14 мингтага яқин, жумладан 9764 та Model S ва 4638 та Model X етказиб берилган.\n"Йилнинг биринчи ярмида қийин аҳволда эдик. Июнда биз бу ҳолатдан қисман чиқиб олдик ва ҳозирда конвейер ишламоқда, етказиб берувчилар эса бизга панд беришмаяпти", деб айтди компания раҳбари Илон Маск.\n2-чорак якунларига кўра компаниянинг соф зиёни 293,2 млн долларни ташкил қилган. Шу билан бирга компаниянинг тушуми 33 фоизга ошиб, 1,3 млрд долларга етган.\nМаск шунингдек етказиб берувчи компаниялар Model 3’ни ишлаб чиқаришдаги вазифаларини эплай олмасалар, улар билан шартномаларни бекор қилиб, компанияни қайта ташкиллаштиришга тайёрлигини айтган.\nАввалроқ Маск автомобиллар ва маиший фойдаланиш учун мўлжалланган аккумулятор батареяларини ишлаб чиқарувчи дунёдаги энг катта завод – Tesla Gigafactory’ни тақдим қилганди.